Μετρητές Νυκτερινού - Είναι και Αυτοί Έξυπνοι! - Clarus - AllazoRevma.gr\nΤο ενδιαφέρον είναι ότι το κοινωνικό πλεόνασμα που επιτυγχάνεται με τον απλό μετρητή νυκτερινού είναι το μεγαλύτερο ποσοστό από το κοινωνικό πλεόνασμα που αναμένεται να επιτευχθεί με την εγκατάσταση των "έξυπνων" μετρητών. Η πρόσθετη "εξυπνάδα" που θα προσφέρει η επένδυση του 1,5 δισεκατομμυρίου ευρώ είναι λιγότερη από αυτή που ήδη μπορεί να προσφέρει ο απλός φθηνός συμβατικός μετρητής διπλής χρέωσης.\nΤο προφανές ερώτημα είναι: Πως το ξέρουμε αυτό; Η πρώτη απάντηση είναι ότι το ξέρουν οι συντάκτες της μελέτης κόστους ωφέλειας για την εγκατάσταση των 7 εκατομμυρίων έξυπνων μετρητών στην Ελλάδα. Το πρόβλημα είναι ότι αυτή η μελέτη, αν υπάρχει, δεν είναι δημόσια διαθέσιμη. Η δεύτερη απάντηση είναι η μελέτη κόστους/ωφέλειας των Γερμανών - που είναι δημόσια διαθέσιμη. Η οποία προτείνει να τοποθετηθούν "έξυπνοι" μετρητές μόνο στους καταναλωτές που έχουν ετήσια κατανάλωση πάνω από 6 MWh. Αυτό στην Ελλάδα θα ισοδυναμούσε σε σχεδόν μηδενικό αριθμό οικιακών και μικρών εμπορικών μετρητών. Σ' αυτούς η γερμανική μελέτη προτείνει σταδιακή αντικατάσταση των υπαρχόντων μετρητών με τον συνήθη ρυθμό τεχνολογικής ανανέωσης - δηλαδή περίπου 15 χρόνια.\nΚάλλιο πέντε και στο χέρι παρά δέκα και καρτέρει λέει ο σοφός λαός μας. Ενώ ονειρευόμαστε το "έξυπνο" δίκτυο δεν βλάπτει να τοποθετούμε και μετρητές διπλού τιμολογίου - δεδομένου άλλωστε ότι και αυτούς τους χρεώνουμε στους καταναλωτές. Στο μεταξύ - είμαστε σίγουροι ότι θέλουμε να δώσουμε 1,5 δισεκατομμύρια ευρώ για 7 εκατομμύρια μετρητές; Βρήκαμε την περίπτωση που οι Γερμανοί κάνουν το σωστό για να σταματήσουμε να τους αντιγράφουμε;


«Ήταν δύστροπος χαρακτήρας» – Για ποιον σπουδαίο Έλληνα ηθοποιό ειπώθηκε ο χαρακτηρισμός | music.net.cy, μουσικά νέα, νέες κυκλοφορίες, mousika nea\nHome SHOWBIZ & LIFE «Ήταν δύστροπος χαρακτήρας» – Για ποιον σπουδαίο Έλληνα ηθοποιό ειπώθηκε ο χαρακτηρισμός\n«Ήταν δύστροπος χαρακτήρας» – Για ποιον σπουδαίο Έλληνα ηθοποιό ειπώθηκε ο χαρακτηρισμός\nΤην αποκάλυψη έκανε η τηλεοπτική του σύζυγος, Μάρω Κοντού.\n«Ο Λάμπρος Κωνσταντάρας ήταν δύστροπος χαρακτήρας. Άριστος επαγγελματίας. Ερχόταν πρώτος στο θέατρο και έφευγε τελευταίος. Ήξερε τα λόγια από την πρώτη εβδομάδα. Ήταν της τυπικότητας με όλους. Όμως πάντα κάποιος τού έφτιαγε. Η ταξιθέτρια, ο ταμίας, μα κάτι θα έβρισκε! Δουλέψαμε μαζί χρόνια και είχαμε άριστη επαγγελματική σχέση, με επικοινωνία στη σκηνή και μόνο», δήλωσε σε συνέντευξή της στην εφημερίδα “Espresso”, η Μάρω Κοντού.\nΠροηγούμενο ΆρθροΒαρύ κτύπημα – Αμερικανός τραγουδιστής έχασε τον 19χρονο γιο του σε δυστύχημα (Photos)\nΕπόμενο ΆρθροFast & Furious 8 – Οι φήμες για γυρίσματα στην Ελλάδα


Kροατία - αθηνόραμα travel\nΗ νέα μόδα της Μεσογείου\nΤο να πεις ότι θα δεις τις δαλματικές ακτές είναι σαν να λες ότι θα πας σε όλα τα ελληνικά νησιά. Ο Θανάσης Γανωτής μάς βοηθάει να προσανατολιστούμε.\nΜε σκάφος Ο καλύτερος τρόπος για πραγματικά ξεχωριστές διακοπές στις ακτές της Δαλματίας είναι να τις διαπλεύσετε με σκάφος, ιστιοφόρο ή μηχανοκίνητο, ιδιόκτητο ή νοικιασμένο. Φτάνει να το επιτρέπουν η ιδιοσυγκρασία σας και η παρέα.\nΚαλό είναι να χωρίσετε γεωγραφικά την περιοχή και να εστιάσετε σε ένα μόνο κομμάτι, για να μπορέσετε να απολαύσετε τις ομορφιές της Κροατίας. Τα αναρίθμητα νησιά της Αδριατικής, σε πολύ μικρή απόσταση το ένα από το άλλο, προσφέρουν μια μοναδική εμπειρία για όσους αγαπούν το γαλάζιο της θάλασσας και τις χρυσές αμμουδιές – δηλαδή λίγο-πολύ όλοι οι Έλληνες. Το σύμπλεγμα των νησιών του αρχιπελάγους Kornati (οι Βενετσιάνοι τα ονόμασαν Incoronate – εστεμμένες) είναι το μεγαλύτερο και πυκνότερο στη Μεσόγειο.\nΙδανικό για όσους ονειρεύονται να ζήσουν σαν σύγχρονοι Ροβινσώνες, καθώς απαρτίζεται κυρίως από ερημονήσια εξαιρετικής φυσικής ομορφιάς.\nΑν βέβαια έχετε πάρει μαζί σας το Prada σας και θέλετε οπωσδήποτε να το φορέσετε, κατευθυνθείτε στο Dugi (www.dugiotok.hr), που είναι το σημαντικότερο νησί της περιοχής με κοσμοπολίτικη ζωή. Προσοχή πού πατάτε το πόδι σας: υπάρχει ένα μεγάλο Φυσικό Πάρκο (www.kornati.hr) και πολλά ιδιόκτητα νησιά. On the road Αν πάλι το ιστιοφόρο σάς φέρνει ναυτία, πάρτε το αυτοκίνητο (ή, γιατί όχι, και το τροχόσπιτο). Από την Opatija στο Βορρά, ένα Monte Carlo του περασμένου αιώνα, περνώντας από το νησί Krk, το Cres, το Zadar με τα ενετικά παλάτια, το Split με το πανέμορφο και ολοκληρωτικά ανασκευασμένο παλάτι του Διοκλητιανού, μέχρι το Νότο στο Dubrovnik, ιστορικό μνημείο της UNESCO, 600 χιλιόμετρα παραλιακού δρόμου προσφέρουν άπειρες επιλογές στάσεων και σταθμών – δεν είναι αυτοκινητόδρομος, αλλά η οδήγηση είναι ασφαλής.\nΓια να βρείτε το δρόμο σας, το κατάλληλο site (όπως και για όλη την Ευρώπη) είναι το www.viamichelin.com.\nMε λεωφορείο Αν δεν θέλετε να οδηγήσετε, υπάρχει και λεωφορείο στο site www.autotrans.hr (ο οδηγός σάς πάει μέχρι όπου του πείτε). Για τα νησιά που θα βλέπετε απέναντί σας, κοντινά ή μακρινά, θα βρείτε εύκολα μεταφορικό μέσο.\nRelax Για όσους δεν αγαπούν την περιπέτεια ή έχουν ανάγκη από αλλαγή περιβάλλοντος και ξεκούραση, υπάρχουν πάντα πολυτελέστατα ξενοδοχεία, νεόχτιστα ή παλιά, όπου σύχναζαν βασιλείς και αυτοκράτορες (και αργότερα τα υψηλόβαθμα μέλη του κόμματος την εποχή της Γιουγκοσλαβίας).\nΒέβαια, αν είστε πολλοί για να πάτε σε ξενοδοχείο, μια ενδιαφέρουσα, συμφέρουσα και απόλυτα ελκυστική επιλογή είναι να νοικιάσετε ένα φάρο ή απλώς ένα σπίτι (www.adriagate.com).\n/>Προτείνω επίσης τέσσερα βιβλία: Fulvio Tomizza, «Το Δαλματικό όνειρο», Hans Kitzmuller «Ταξίδι στις Εστεμμένες», Cristiano Caracci «Το φως του Dubrovnik»,Ivo Andric «Το χρονικό του Travnik».


Ο επιχειρηματίας είναι "γυμνός"! - Alpha Plan Consultants - Σύμβουλοι Επιχειρήσεων\nΟ επιχειρηματίας είναι "γυμνός"!\nΓια όσους δεν θυμούνται ή δεν έχουν διαβάσει το παραμύθι, μιλάει για την ιστορία ενός Βασιλιά ο οποίος θέλοντας να εντυπωσιάζει καθημερινά τους υπηκόους του, ζητούσε συνεχώς από τους βασιλικούς ράφτες να του ράβουν καθημερινά, νέα φανταχτερά ρούχα. Κάποια στιγμή, οι βασιλικοί ράφτες «στέρεψαν» από ιδέες και καινούργια σχέδια. Έτσι, βρήκαν την ευκαιρία κάποιοι απατεώνες, να του παρουσιάσουν ρούχα από ένα «αόρατο» ύφασμα. Τον έπεισαν ότι φοράει ρούχα από αόρατο νήμα, με αποτέλεσμα να εμφανιστεί γυμνός μπροστά στους υπηκόους του, για να δείξει με περηφάνια τα καινούργια-μοναδικά-υπέροχα ρούχα του. Κανένας δεν του έλεγε την αλήθεια, όλοι φοβόταν, ή αδιαφορούσαν, ώσπου ένα μικρό παιδί φώναξε την αλήθεια: «Ο Βασιλιάς είναι γυμνός»!\nΣτο δικό μας παραμύθι λοιπόν:\nτο Βασίλειο είναι η Αγορά\nο Βασιλιάς είναι ο Επιχειρηματίας\nοι Ράφτες είναι οι Συνεργάτες,\nοι Σύμβουλοι, οι Δικηγόροι, οι Λογιστές-Φοροτεχνικοί, οι Προμηθευτές, τα Στελέχη των επιχειρήσεων, οι Εργαζόμενοι, οι Υπήκοοι είναι οι Πελάτες\nτο μικρό αγόρι είναι ο Κορωνοϊός\nΠολλοί επιχειρηματίες επιθυμούν, με πολλά ή λίγα χρόνια εμπειρία , να εντυπωσιάσουν τους πελάτες τους. Να τους προσφέρουν καλύτερα προϊόντα, εμπορεύματα ή υπηρεσίες. Προσπαθούν καθημερινά να τους κερδίσουν, να τους πείσουν ότι αξίζουν την προσοχή τους και ότι η δική τους επιχείρηση είναι άξια προτίμησης από τους πελάτες.\nΠοια είναι όμως η ποιότητα των παρεχόμενων υπηρεσιών ή των προϊόντων τους; Ποια είναι η ικανοποίηση που εισπράττουν οι πελάτες από τις αγορές τους;\nΣίγουρα όχι αυτή που νομίζουν ότι προσφέρουν οι περισσότερες εταιρείες!\nΤο φαινόμενο δεν είναι καινούργιο. Εδώ και πολλά χρόνια, πολλοί επιχειρηματίες κυκλοφορούν «γυμνοί». Πολύ απλά, γιατί πολλοί «ράφτες» τους προσφέρουν «αόρατα» ρούχα και αυτοί νομίζουν ότι είναι ντυμένοι!\nΜε λίγα λόγια, πολλοί σύμβουλοι-συνεργάτες, αλλά ευτυχώς όχι όλοι, προσφέρουν προς τις εταιρείες λύσεις οι οποίες είναι ακατάλληλες για τις ανάγκες τους, πολλές φορές κάτι λιγότερο, περισσότερο ή κάτι εντελώς διαφορετικό από ότι χρειάζονται.\nΓια να γίνω πιο συγκεκριμένος, στις εταιρείες συχνά προσφέρονται:\nΠολύπλοκα και δύσχρηστα λογισμικά που δεν χρησιμεύουν.\nΥποβολές σε προγράμματα ΕΣΠΑ, ενώ οι εταιρείες δεν μπορούν να υπαχθούν ή εφόσον εγκριθούν δεν μπορούν να υλοποιήσουν.\nΠρόχειρη, ελλιπή ή λάθος εκπαίδευση στο προσωπικό και στα στελέχη.\nΑκατάλληλα ή μη εφαρμόσιμα συστήματα ποιότητας, τα οποία χρησιμεύουν μόνο ως «βιτρίνα» για λόγους έξωθεν καλής μαρτυρίας.\nΑκατάλληλες ή λανθασμένες λογιστικές-φοροτεχνικές συμβουλές.\nΙστοσελίδες (Site) ή διαδικτυακά καταστήματα (e-shop) χωρίς να τηρούνται βασικές αρχές του ψηφιακού μάρκετινγκ (digital marketing), διαφημιστικές ενέργειες χωρίς καμία ουσιαστική στόχευση.\nΕπίσης, το τραγικότερο όλων, είναι ότι αρκετές φορές οι σύμβουλοι-συνεργάτες δεν επικοινωνούν αποτελεσματικά με τον επιχειρηματία ή μεταξύ τους για το ίδιο ζήτημα. Ενώ υπάρχουν φορές όπου δεν γνωρίζουν καν ο ένας τον άλλο. Υποτίθεται όμως ότι αυτοί είναι οι «ράφτες» που θα ντύσουν τον επιχειρηματία, δηλαδή θα βοηθήσουν την εταιρεία του να αποκτήσει όλες τις απαραίτητες δυνάμεις και τα εφόδια για να επιβιώσει και να αναπτυχθεί στην αγορά. Αποτέλεσμα, να μην υπάρχει συντονισμένη και συντεταγμένη προσπάθεια επίλυσης του προβλήματος. Παράλληλα ο επιχειρηματίας να καλείται να πληρώσει κόστη χωρίς ανταποδοτικό όφελος, να επενδύσει ατελείωτες εργατοώρες τόσο προσωπικές όσο και των εργαζομένων του σε λάθος ενέργειες και τελικά απλά να νομίζει ότι οι πελάτες του είναι ικανοποιημένοι.\nΌλα αυτά φάνηκαν, όταν ο Κορωνοϊός, το μικρό αγόρι στο δικό μας παραμύθι, «φώναξε» με βροντερή φωνή ότι ο επιχειρηματίας είναι γυμνός.\nούτε ο ίδιος ούτε οι άνθρωποι του δεν μπορούσαν να εργαστούν εξ αποστάσεως,\nδεν ήξεραν τι αρχεία χρειάζονται να έχουν στο laptop.\nδεν υπήρχε δυνατότητα επικοινωνίας εκτός του τηλεφώνου, ίσως και λίγο skype.\nδεν υπήρχε εναλλακτικό σχέδιο (plan Β).\nδεν γνώριζαν πόσοι και ποιοι θα δουλεύουν; πως; με ποιόν τρόπο; με ποιες διαδικασίες; γιατί αυτοί και όχι όλοι;\nτι προτεραιότητες έπρεπε να δώσουν στην εξυπηρέτηση των πελατών;\nποιοι πελάτες θα εξυπηρετούνται πρώτα;\nεπαρκούν τα αποθέματα;\nποιες οι εναλλακτικές πηγές χρηματοδότησης;\nμε ποιους άλλους προμηθευτές εναλλακτικά υπάρχει δυνατότητα συνεργασίας γιατί το εξωτερικό «έκλεισε»;\nΒεβαίως, όταν τα πράγματα έχουν πάει στραβά, υπάρχει η χρυσή δικαιολογία που πιθανώς ξεστομίζει ο επιχειρηματίας:\n‘’Δεν μιλούσε κανένας από τους εργαζόμενους μου, ενώ έβλεπαν τα λάθη. Οι σύμβουλοι μου δεν έκαναν σωστή δουλειά, το κράτος δεν βοήθησε, οι πελάτες δεν μπορούσαν να καταλάβουν τι τους προσφέρω……….’’\nΕάν υπάρχει περίπτωση να είσαι ένας από αυτούς τους επιχειρηματίες και διαβάζεις αυτό το άρθρο, διάγραψε αυτή τη δικαιολογία από το μυαλό σου.\nΆμεσα, ξεκίνα να δημιουργείς ένα εργασιακό περιβάλλον μέσα στο οποίο οι εργαζόμενοι θα νιώσουν ότι άφοβα μπορούν να εκφράσουν την άποψή τους, να επισημάνουν προβλήματα και να προτείνουν λύσεις.\nΑντιμετώπισε την εκπαίδευση ως δαπάνη και όχι ως έξοδο, ως επένδυση και όχι ως περιττό κόστος.\nΆλλαξε τα κριτήρια επιλογής των συμβούλων σου, των προμηθευτών σου και των συνεργατών σου.\nΝαι, ο παράγοντας τιμή είναι πολύ σημαντικός, αλλά για ποια ποιότητα; Σκέψου και μέτρησε ποιο το ανταποδοτικό όφελος για τα χρήματα που δαπανάς.\nΒάλε στο λεξιλόγιο σου τις λέξεις: μεθοδικότητα, προνοητικότητα, ομαδικότητα, τυπικότητα, συνέπεια, σωστή διαχείριση χρόνου, παραγωγικότητα, αποδοτικότητα, αποτελεσματικότητα.\nΚρίνε τον εαυτό σου με αυτές τις λέξεις. Αξιολόγησε τους γύρω σου με αυτές τις λέξεις. Αποφάσισε, με κριτήριο αυτές τις λέξεις, ποιες θα είναι οι επαγγελματικές σου «παρέες» από εδώ και πέρα!\nΆνοιξε τα μάτια σου και δες τα μικρά παιδιά στο δικό σου παραμύθι, βρες τα.\nΆνοιξε τα αυτιά σου και άκου ποιοι σου λένε «ο Επιχειρηματίας είναι γυμνός».\nΚυρίως όμως, διάλεξε αυτούς που θα σου πουν όχι απλά πώς θα καλύψεις την επιχειρηματική σου γύμνια, αλλά πώς θα είσαι πάντα κατάλληλα ντυμένος.\nΑν αναρωτιέσαι πώς θα ξέρεις ότι είσαι κατάλληλα ντυμένος και οι ενέργειες σου είναι προς τη σωστή κατεύθυνση, η απάντηση είναι: ρώτα τους πελάτες σου, αυτοί ξέρουν καλύτερα.\nΠροϊστάμενος Αναπτυξιακών Συστημάτων και Εκπαίδευσης\nMSc Διοίκηση Τεχνολογία και Ποιότητα


Χωρισμός Βόμβα για Ελληνίδα τραγουδίστρια! Είναι οριστικός! | Showbiz\nΧώρισε οριστικά η τραγουδίστρια! Για ποια πρόκειται;\nΑπρόσμενος χωρισμός Βόμβα για Ελληνίδα τραγουδίστρια.\nΧώρισαν οριστικά Μελίνα Ασλανίδου και Βασίλης Μουντάκης. Οριστικός φαίνεται να είναι ο χωρισμός της Μελίνας Ασλανίδου και του Βασίλη Μουντάκη, όπως αναφέρεται στο σημερινό δημοσίευμα του περιοδικού ΟΚ!, που μετέδωσε το Happy Day με τη Σταματίνα Τσιμτσιλή.\nΤο δημοσίευμα επικαλείται ανθρώπους από το στενό περιβάλλον του πρώην ζευγαριού.\nΗ τραγουδίστρια και ο hairstylist είχαν χωρίσει ξανά στο παρελθόν για λίγο καιρό, ωστόσο επανασυνδέθηκαν το περασμένο φθινόπωρο, δίνοντας ακόμα μία ευκαιρία στη σχέση τους. Φαίνεται, όμως, ότι αυτό δεν λειτούργησε και ο χωρισμός τους πλέον ήταν μονόδρομος.\nΤο ζευγάρι διατηρούσε δεσμό για περισσότερο από δύο χρόνια, με τη Μελίνα Ασλανίδου όλο αυτό το διάστημα να έχει κάνει… σχεδόν μόνιμη βάση της τα Χανιά, τόπο καταγωγής του Βασίλη.\nΔΕΙΤΕ ΕΠΙΣΗΣ: Ποιο ζευγάρι της showbiz παντρεύεται λίγο πριν μπει το 2021;


Έβαλαν λάθος άγαλμα στο... γραμματόσημο! | Κόσμος - Ειδήσεις NewsIt.gr\nΈβαλαν λάθος άγαλμα στο... γραμματόσημο!\nΤελευταία ενημέρωση: 19.04.2011 | 09:15\nΠρώτη δημοσίευση: 19.04.2011 | 09:15 Κι όμως όταν αντίκρισαν το γραμματόσημο δεν πίστευαν στα μάτια τους. Αντί για το κανονικό είχαν βάλει άλλο άγαλμα και το ανακάλυψαν κατόπιν εορτής.\nΣήµα κατατεθέν της Νέας Υόρκης, το Αγαλµα της Ελευθερίας έχει κοσµήσει 23 διαφορετικά γραµµατόσηµα από το 1847, οπότε ιδρύθηκε η Αµερικανική Ταχυδροµική Υπηρεσία. Στην τελευταία εκδοχή όµως, σ’ ένα γραµµατόσηµο που τυπώθηκετον περασµένο ∆εκέµβριο και κυκλοφόρησε αυτόν τον µήνα, η «κυρία Ελευθερία» εµφανίζεται ελαφρώς διαφοροποιηµένη: η κόµµωσή της είναι αλλιώτικη κι ένα σηµάδι φιγουράρει στην κεντρική ακίδα του στέµµατός της.\nΙσως οι λεπτοµέρειες να µην είχαν γίνει αντιληπτές από κανέναν, αν δεν τις παρατηρούσε ένας βετεράνος συλλέκτης,ο οποίος έσπευσε να επικοινωνήσει µε τη «Linn’s Stamp News», τη µεγαλύτερη εβδοµαδιαία εφηµερίδαγραµµατοσήµων στον κόσµο.\nΜε µια καλύτερη µατιά, οι εκδότες µπόρεσαν να δουν την «ανανέωση» που έχει συντελεστεί στο άγαλµα: τα µάτια της «κυρίας Ελευθερίας» είναι πολύ πιο έντονα και δείχνει αρκετά πιο νέα. Οπως αποδείχθηκε στη συνέχεια, δεν πρόκειται για φιλοφρόνηση. Το Αγαλµα της Ελευθερίας του γραµµατοσήµου είναι όντως διαφορετικό και εµφανώς πιο νέο από εκείνο που δεσπόζει στην είσοδοτης Νέας Υόρκης.\nΤο γεγονός επιβεβαίωσε η Αµερικανική Ταχυδροµική Υπηρεσία, η οποία παραδέχθηκε ότι για το τελευταίο γραµµατόσηµο χρησιµοποίησε, κατά λάθος, µια φωτογραφία όπου δεν εικονίζεται το πραγµατικό Αγαλµα της Ελευθερίας, αλλά ένα αντίγραφο. Συνεπώς, το άγαλµα του γραµµατοσήµου ουδεµία σχέση έχει µε εκείνο του γάλλου γλύπτη Φρεντερίκ Μπαρτολντί, που στήθηκε το 1886 στη νησίδα Λίµπερτι Αϊλαντ. Ούτε µε το αιώνιο σύµβολο για τα εκατοµµύρια των µεταναστών που επέλεξαν τις ΗΠΑ για να χτίσουν ένα καλύτερο αύριο. Η γυναικεία µορφή της φωτογραφίας είναι ένα πολύ κατοπινό δηµιούργηµα του 1997, που έχει στηθεί σε κεντρικό ξενοδοχείο της πόλης και σ’ένα καζίνο στο Λας Βέγκας για να «χαιρετίζει» χαρτοπαίκτες και να «επιβλέπει» πάρτι και οινοποσίες.\nΤο λάθος, οµολογεί στους «Sunday Times» ο ΡόιΜπετς από τηνΤαχυδροµική Υπηρεσία, οφείλεται κυρίως στη σχεδιαστική οµάδα, η οποία, έχοντας να επιλέξει ανάµεσα σε µια µεγάλη γκάµα φωτογραφιών, διάλεξε την πιο ενδιαφέρουσα. «Υπάρχουν 23 γραµµατόσηµα µε το Αγαλµα της Ελευθερίας. Θέλαµε µια διαφορετική προσέγγιση», εξηγεί.


Χωρίς ειρμό: Παγωτό μπανάνα-κουμκουάτ | Συνταγές | Γλυκά\nΠαγωτό μπανάνα-κουμκουάτ | Συνταγές | Γλυκά\nΕίχα μπανάνες. Είχα γλυκό κουμκουάτ από την Κέρκυρα, που ήθελα να χρησιμοποιήσω σε κάτι δημιουργικό. Είχα πρόσφατα διαβάσει σε αρκετά site, πόσο ωραίο και εύκολο παγωτό κάνουν οι μπανάνες. Δεν υπήρχε, λοιπόν, άλλη δικαιολογία. Ώρα για παγωτό μπανάνα με κουμκουάτ και κομματάκια σοκολάτας (αυτό είναι ένα υλικό με αναγκαιότητα αντίστοιχη του αλατιού στο σπίτι μας, χαχα). Τα υλικά και ο χρόνος που χρειάζονται για τη συνταγή αυτή είναι ελάχιστα και το αποτέλεσμα πλούσιο, δροσιστικό και πάνω απ' όλα υγιεινό.\n3 μπανάνες σχετικά ώριμες\n4-5 κουμκουάτ γλυκό του κουταλιού\n1 κουταλιά της σούπας λικέρ κουμκουάτ σε κρέμα ( ή απλό)\nλίγο χρώμα ζαχαροπλαστικής κίτρινο\nΚόβουμε τις μπανάνες σε κομμάτια και τις βάζουμε στην κατάψυξη από την προηγούμενη. Καλό είναι να μην ακουμπούν μεταξύ τους για να μην κολλήσουν.\nΤην επόμενη ημέρα, βάζουμε στο multi τις μπανάνες, την κρέμα γάλακτος, το μέλι, και το λικέρ.\nΗ κρέμα γάλακτος είναι προαιρετική, αλλά μιας και την είχα ανοιγμένη στο ψυγείο, την έβαλα για να δώσω μια πιο πλούσια υφή.\nΌσο για το λικέρ, είναι ένα μυστικό που διάβασα κάπου και μου έκανε εντύπωση. Το αλκοόλ δεν επιτρέπει στο παγωτό να γίνει παγάκι. Είναι σημαντικό ακόμη και στα κανονικά σπιτικά παγωτά, να βάζουμε λίγο από το αγαπημένο μας αλκοολούχο ποτό, για να έχουν πιο κρεμώδη υφή. Το ίδιο κάνει και το μέλι. Ε, εγώ έβαλα και από τα δυο για να είμαι σίγουρη!\nΧτυπάμε καλά, μέχρι να γίνει το μείγμα μας κρέμα. Μπορεί να πάρει αρκετή ώρα, γιατί οι παγωμένες μπανάνες είναι ζόρικες.\nΗ κρέμα που θα βγει στο τέλος είναι πολύ αφράτη. Εγώ έριξα μέσα μια χούφτα νιφάδες σοκολάτας και μερικά ψιλοκομμένα κουμκουάτ. Στο τέλος ανακάτεψα και λίγο κίτρινο χρώμα ζαχαροπλαστικής για να γίνει πιο... μπανανί.\nΜπορείτε να το σερβίρετε αμέσως ή να το διατηρήσετε στην κατάψυξη. Διακοσμήστε με έξτρα νιφάδες σοκολάτας και φετούλες από το κουμκουάτ.\nΓια το τέλος σας άφησα ένα στιγμιότυπο από τη χθεσινή συναυλία που διοργάνωσε ο Δήμος Ανδρίτσαινας - Κρεστένων, με δυο τεράστιες φωνές, τη Γλυκερία και την Ελένη Βιτάλη. Κάτω από τις διάττουσες Περσίδες, χιλιάδες κόσμου ένωσαν τις φωνές τους σε μια μαγική βραδιά γεμάτη κέφι και ενέργεια, και τραγούδησαν αγαπημένα τραγούδια. Φυσικά, ήμασταν κι εμείς εκεί και περάσαμε τέλεια!


ΠΕΣ ΓΕΙΑ ΣΕ ΜΙΑ ΜΙΚΡΉ ΔΙΑΣΤΗΜΙΚΉ ΦΥΛΉ ΠΟΥ ΘΑ ΜΠΟΡΟΎΣΕ - ΤΕΧΝΟΛΟΓΊΑ - 2021\nΠες γεια σε μια μικρή διαστημική φυλή που θα μπορούσε\nΈνα CubeSat γεμίζει το προηγμένο υλικό τεράστιων δορυφόρων σε ένα κουτί ελαφρώς μεγαλύτερο από τον κύβο του Rubik. Το μικρό μέγεθος και το μικρό βάρος των δορυφόρων κατέστησαν φθηνότερο από ποτέ να ξεκινήσει το διαστημόπλοιο σε τροχιά. Εδώ υπάρχουν τρία CubeSats υπό την ηγεσία του πολίτη, ανοίγοντας ένα ολοένα πιο προσιτό μονοπάτι από τον πλανήτη Γη.\nΤο 2011, αφού παρακολούθησε το τελευταίο λανσάρισμα του διαστημικού λεωφορείου της NASA, ο προγραμματιστής αστρονομίας-app Tim DeBenedictis αποφάσισε να κάνει crowdfund SkyCube με τη βοήθεια της εταιρείας του Southern Stars. Το CubeSat 2, 9-λιβρών που ξεκίνησε στον Διεθνή Διαστημικό Σταθμό στις 9 Ιανουαρίου 2014 και οι αστροναύτες το έκαναν το Φεβρουάριο 28. Οι υποστηρικτές μπορούν να χρησιμοποιήσουν μια εφαρμογή που ονομάζεται Δορυφορικό Σαφάρι για να τραβήξει φωτογραφίες και tweet από την τροχιά. Μετά από την αποστολή 90 ημερών, το SkyCube θα διογκώσει ένα μπαλόνι πολυαιθυλενίου, θα μεταφερθεί στην ατμόσφαιρα και θα καεί.\nΏρα: Περίπου 1 έτος\nΚόστος: 250.000 δολάρια\nΟ καλλιτέχνης της Νότιας Κορέας Hojun Song χρησιμοποίησε εξαρτήματα για την κατασκευή του διαστημικού σκάφους OSSI-1. Όπως άλλοι νεοεισερχόμενοι στο CubeSats, ωστόσο, έπρεπε να περιηγηθεί σε ένα λαβύρινθο γραφειοκρατίας σχεδιασμένο για εθνικά διαστημικά προγράμματα (και όχι για ιδιώτες) για να το ξεκινήσει. Στις 19 Απριλίου 2013, μετά από χρόνια εργασίας, το σκάφος του τελικά πέταξε πάνω σε ένα ρωσικό ρουκέτα Soyuz 2-1b. Το OSSI-1 εισήλθε με επιτυχία σε τροχιά, αλλά λόγω οικονομικών περιορισμών, η Song δεν έχει ακόμη συνεργαστεί με μια εταιρεία που μπορεί να δημιουργήσει επαφή με το διαστημικό σκάφος.\nΧρόνος: 5 χρόνια\nΚόστος: 200.000 $\nΓιατί να ξεκινήσετε έναν δορυφόρο όταν μπορείτε να στείλετε δεκάδες; Αυτή είναι η ιδέα πίσω από το KickSat, ένα διαστημικό σκάφος που σχεδιάστηκε για να απελευθερώσει 104 δορυφόρους μεγέθους ταχυδρομικών γραμματοσήμων σε χαμηλή τροχιά της Γης στις 30 Μαρτίου (ώρα Τύπου). Κάθε μικρός δορυφόρος, που ονομάζεται Sprite, διαθέτει μικροελεγκτή, ηλιακά στοιχεία και ραδιόφωνο που του επιτρέπει να μεταδίδει ένα μικρό όγκο δεδομένων. Ο Michael Johnson, πρώην μέλος της ομάδας KickSat, έκτοτε έκανε μια ακόμα πιο λεπτή και ελαφρύτερη έκδοση των Sprites, που ονομάζεται Scouts, που ελπίζει να ξεκινήσει το φεγγάρι το 2015.\nΏρα: 7 χρόνια\nΚόστος: Περίπου 75.000 δολάρια\nΔιόρθωση (5/11/2014, 6:20 μ.μ. ET): Η αρχική ιστορία έσφαλε τον αριθμό των Sprites στο KickSat. υπάρχουν 104, όχι 120. Το κόστος του έργου ήταν επίσης εσφαλμένο ως $ 375.000? η ομάδα πλήρωσε περίπου 75.000 δολάρια για υλικά και δεν έπρεπε να πληρώσει για εργασία ή έξοδα εκτόξευσης. Λυπούμαστε για τα σφάλματα.\nBodyByDarwincom : Πες γεια σε μια μικρή διαστημική φυλή που θα μπορούσε © 2019. All Rights Reserved.


Κεντρικό δελτίο 02/03/2021 | OPEN TV\nκαταχωρήθηκε: Τρίτη 02 Μαρτίου 2021 20:00\nΚεντρικό δελτίο 02/03/2021\nΜε γεμάτες εντατικές οι εφημερίες στα νοσοκομεία της Αττικής. Εκτίναξη κρουσμάτων. Δεν μειώνεται το ιικό φορτίο. Αγωνία για τις μεταλλάξεις. Στα άκρα η πολιτική σύγκρουση και εμφύλιος στη Δικαιοσύνη για τον Κουφοντίνα. Συναγερμός στην Αστυνομία για τις καταδρομικές επιθέσεις. Με γεμάτες φυλακές από αντιφρονούντες, ο Ερντογάν ανακοινώνει μέτρα για τα ανθρώπινα δικαιώματα. Νέος φάκελος με καταγγελίες ηθοποιών στα χέρια της Εισαγγελίας. Έρχονται διώξεις. Αναλυτικά οι ειδήσεις στο κεντρικό δελτίο ειδήσεων του OPEN με τη Νίκη Λυμπεράκη.\nΔιαβάστε στο ethnos.gr: Τουρκία: Εκανε μίνι ανασχηματισμό ο Ερντογάν - Εμεινε εκτός ο γαμπρός του\nΣυνεδρίαση ειδικών: Στο «κόκκινο» όλη η Ελλάδα Κεντρικό δελτίο 20/04/2021 Κεντρικό δελτίο 19/04/2021 Έκτακτο δελτίο: 78 νεκροί – 847 διασωληνωμένοι – 1.607 νέα κρούσματα Κεντρικό δελτίο 18/04/2021 Κεντρικό δελτίο 17/04/2021 Κεντρικό δελτίο 16/04/2021 Έκτακτο δελτίο: 91 θάνατοι – 824 διασωληνωμένοι – 3.067 νέα κρούσματα Κεντρικό δελτίο 15/04/2021 Έκτακτο δελτίο: Έκτακτη σύνοδος υπουργών Εξωτερικών και Άμυνας του ΝΑΤΟ Κεντρικό δελτίο 14/04/2021 Κορωνοϊός: 81 νεκροί – 809 διασωληνωμένοι – 3.089 νέα κρούσματα\nΚεντρικό δελτίο 01/03/2021Δραματική η κατάσταση στα νοσοκομεία της Αττικής. Ξεπέρασαν τους 400 οι διασωληνωμένοι. Παράταση του lockdown μέχρι τις 15 Μαρτίου προανήγγειλε ο... Κεντρικό δελτίο 26/02/2021Στις φυλακές Τρίπολης ο Δημήτρης Λιγνάδης. Αποκαλυπτικά στοιχεία από την απολογία του. Το άλλοθι της Ιθάκης και οι αντικρουόμενες μαρτυρίες. Παράταση... Κεντρικό δελτίο 24/02/2021Παράταση του lockdown προανήγγειλε ο Μητσοτάκης. Συναγερμός για τις εισαγωγές στα νοσοκομεία της Αττικής. Μάχη για τα κρεβάτια στις εντατικές. Να... Κεντρικό δελτίο 03/03/2021Περιορισμοί στις μετακινήσεις για ψώνια και άθληση. Πάνω από 2.700 τα νέα κρούσματα. Ρεκόρ εισαγωγών στα νοσοκομεία. Μένει χωρίς εντατικές η Αττική....


Επίσης τρώνε όλο τους το φαγητό, είναι πειθαρχημένα και δεν ξυπνούν κατά τη διάρκεια της νύχτας; Το best seller της Πάμελα Ντράκερμαν μας εξηγεί τα μυστικά της πειθαρχίας των Γάλλων γονιών. Σίγουρα θα τα έχετε δει κάπου, τα καλοκαίρι, στις διακοπές ίσως ή στα ταξίδια σας στο εξωτερικό....\nHot News! Ιανουαρίου 11, 2014 winnerseduNo comments Permalink\nΜα δεν ήταν τέλειες οι τελευταίες δύο εβδομάδες; Ξεκούραση, ζεστή συντροφιά με τους δικούς μας ανθρώπους, νόστιμες συνταγές (υπερβολικά νόστιμες δυστυχώς!)… Ευχόμαστε σε όλους το νέο έτος...\nNewsletter Ιανουαρίου 8, 2014 winnerseduNo comments Permalink\nΌλοι δεχόμαστε ότι τα λάθη είναι αναπόφευκτα. Έχετε όμως σκεφτεί πόσο σηματικά είναι στην διαδικασία της μάθησης; Σήμερα τα παιδιά μεγαλώνουν σε μια κοινωνία που τα πιέζει να είναι τέλεια, πανέξυπνα, να παίρνουν τους μεγαλύτερους βαθμούς στο σχολείο, βραβεία, υποτροφίες και σίγουρα να περάσουν σε μια...


1 ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ Σουζάννα-Μαρία Νικολάου Ασηµίνα Βατσίτση Νταίζη-Μαργαρίτα ανιηλίδου Βασιλική Πασχαλιώρη ΑΝΑΔΟΧΟΣ ΕΡΓΟΥ Κοινωνική και Πολιτική Αγωγή Στ ΗΜΟΤΙΚΟΥ ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ» _KOINON AGOGH ST DHM_BM.indd 1 1/8/13 3:00 PM\n2 ΣΥΓΓΡΑΦΕΙΣ ΚΡΙΤΕΣ-ΑΞΙΟΛΟΓΗΤΕΣ ΕΙΚΟΝΟΓΡΑΦΗΣΗ ΦΙΛΟΛΟΓΙΚΗ ΕΠΙΜΕΛΕΙΑ ΣΤΟΙΧΕΙΑ ΑΡΧΙΚΗΣ ΕΚΔΟΣΗΣ Σουζάννα-Μαρία Νικολάου, Λέκτορας Πανεπιστηµίου Ιωαννίνων Ασηµίνα Βατσίτση, Εκπαιδευτικός Α/θµιας Εκπαίδευσης Νταίζη-Μαργαρίτα ανιηλίδου, Σχολική Σύµβουλος Α/θµιας Εκπαίδευσης Βασιλική Πασχαλιώρη, Εκπαιδευτικός Α/θµιας Εκπαίδευσης Η συγγραφική οµάδα συνεργάστηκε µε την κ. Χαρίκλεια Μποζώνη, Εκπαιδευτικό Α/θµιας Εκπαίδευσης, κατά τη διάρκεια της συγγραφής του βιβλίου. Ελένη Καρατζιά-Σταυλιώτη, Επικ. Καθηγήτρια του Πανεπιστηµίου Πατρών Σταµάτης Βούλγαρης, Σχολικός Σύµβουλος Α/θµιας Εκπαίδευσης Αθανάσιος Γιαννίκας, Σχολικός Σύµβουλος Α/θµιας Εκπαίδευσης Σπύρος Γούσης, Σκιτσογράφος-Εικονογράφος Μαρία Αλιφεροπούλου, Φιλόλογος ΥΠΕΥΘΥΝΕΣ Αλεξάνδρα X. Κουλουµπαρίτση, Σύµβουλος του Παιδαγωγικού Ινστιτούτου ΤΟΥ ΜΑΘΗΜΑΤΟΣ ( ) ΚΑΤΑ ΤΗ ΣΥΓΓΡΑΦΗ Αρετή Καραθανάση, τ. Μόνιµη Πάρεδρος του Παιδαγωγικού Ινστιτούτου ( ) ΥΠΕΥΘΥΝΕΣ Ασπασία Οικονόµου, Εκπαιδευτικός Β/θµιας Εκπαίδευσης ( ) ΤΟΥ ΥΠΟΕΡΓΟΥ Ουρανία Πρεσβέλου-Ακτύπη, τ. Σύµβουλος του Παιδαγωγικού Ινστιτούτου ( ) Μαρία Παπαχρήστου, Εκπαιδευτικός Β/θµιας Εκπαίδευσης ( ) ΕΞΩΦΥΛΛΟ ΠΡΟΕΚΤΥΠΩΤΙΚΕΣ ΕΡΓΑΣΙΕΣ Σπύρος Γούσης, Σκιτσογράφος-Εικονογράφος ΕΛΛΗΝΙΚΑ ΓΡΑΜΜΑΤΑ - MULTIMEDIA A.E. Γ Κ.Π.Σ./ΕΠΕΑΕΚ ΙΙ/Ενέργεια 2.2.1/Κατηγορία Πράξεων α: «Αναμόρφωση των προγραμμάτων σπουδών και συγγραφή νέων εκπαιδευτικών πακέτων» ΠΑΙΔΑΓΩΓΙΚΟ ΙΝΣΤΙΤΟΥΤΟ Δημήτριος Γ. Βλάχος Ομότιμος Καθηγητής του Α.Π.Θ. Πρόεδρος του Παιδαγωγικού Ινστιτούτου Πράξη με τίτλο: «Συγγραφή νέων βιβλίων και παραγωγή υποστηρικτικού εκπαιδευτικού υλικού με βάση το ΔΕΠΠΣ και τα ΑΠΣ για το Γυμνάσιο» Επιστημονικός Υπεύθυνος Έργου Γεώργιος Τύπας Σύμβουλος του Παιδαγωγικού Ινστιτούτου Αναπληρωτής Επιστημονικός Υπεύθυνος Έργου Γεώργιος Οικονόμου Σύμβουλος του Παιδαγωγικού Ινστιτούτου Έργο συγχρηματοδοτούμενο 75% από το Ευρωπαϊκό Κοινωνικό Ταμείο και 25% από εθνικούς πόρους. ΣΤΟΙΧΕΙΑ ΕΠΑΝΕΚΔΟΣΗΣ ΕΚΣΥΓΧΡΟΝΙΣΜΟΣ ΨΗΦΙΑΚΗΣ ΜΑΚΕΤΑΣ, ΕΝΣΩΜΑΤΩΣΗ ΑΛΛΑΓΩΝ ΒΑΣEI ΥΠΟΔΕΙΞEΩΝ ΤΟΥ ΠΑΙΔΑΓΩΓΙΚΟΥ ΙΝΣΤΙΤΟΥΤΟΥ, ΠΡΟΕΚΤΥΠΩΤΙΚΕΣ ΕΡΓΑΣΙΕΣ: ΔΙΕΥΘΥΝΣΗ ΕΚΔΟΣΕΩΝ / Ι.Τ.Υ.Ε. «ΔΙΟΦΑΝΤΟΣ» _KOINON AGOGH ST DHM_BM.indd 2 1/11/13 4:02 PM\n3 Περιεχόμενα Πρόλογος η ΘΕΜΑΤΙΚΗ ΕΝΟΤΗΤΑ: Το άτομο και η κοινωνία Ενότητα Α : Η Οικογένεια... 7 Κεφάλαιο 1ο: Η οικογένεια, τα μέλη της και οι μεταξύ τους σχέσεις... 8 Κεφάλαιο 2ο: Ρόλοι, δικαιώματα και υποχρεώσεις των μελών της οικογένειας Κεφάλαιο 3ο: Δυσκολίες που αντιμετωπίζει η οικογένεια Ενότητα Β : Το Εκπαιδευτικό Σύστημα Κεφάλαιο 1ο: Το εκπαιδευτικό σύστημα και το σχολείο Κεφάλαιο 2ο: Ένα σχολείο για όλους Ενότητα Γ : Η Εκκλησία Κεφάλαιο 1ο: Η Εκκλησία της Ελλάδος Κεφάλαιο 2ο: Άλλα θρησκεύματα στην Ελλάδα Ενότητα Δ : Οργάνωση κοινωνικής και πολιτικής ζωής Κεφάλαιο 1ο: Οι Δήμοι στην Ελλάδα Κεφάλαιο 2ο: Οργάνωση Διοίκηση των Δήμων Κεφάλαιο 3ο: Οι εκλογές στον Δήμο Κεφάλαιο 4ο: Η οικονομική οργάνωση των Δήμων Κεφάλαιο 5ο: Οργανωμένες ομάδες - Σύλλογοι η ΘΕΜΑΤΙΚΗ ΕΝΟΤΗΤΑ: Το άτομο και η πολιτεία Ενότητα Α : Κράτος και πολίτευμα Κεφάλαιο 1ο: Το Κράτος Κεφάλαιο 2ο: Το πολίτευμα και οι μορφές του Κεφάλαιο 3ο: Το Δημοκρατικό Πολίτευμα Κεφάλαιο 4ο: Οι λειτουργίες της κρατικής εξουσίας Κεφάλαιο 5ο: Το ελληνικό Σύνταγμα Ενότητα Β : Κράτος και πολίτης Κεφάλαιο 1ο: Δικαιώματα και υποχρεώσεις του πολίτη Κεφάλαιο 2ο: Πνευματικά δικαιώματα Κεφάλαιο 3ο: Πολιτική άμυνα και Πολιτική προστασία Κεφάλαιο 4ο: Η ενημέρωση του πολίτη η ΘΕΜΑΤΙΚΗ ΕΝΟΤΗΤΑ: Το άτομο και η Ευρωπαϊκή Ένωση Ενότητα Α : Η Ευρωπαϊκή Ένωση και η Ελλάδα Κεφάλαιο 1ο: Η Ευρωπαϊκή Ένωση: όργανα και λειτουργίες της Κεφάλαιο 2ο: Η Ελλάδα στην Ευρωπαϊκή Ένωση Κεφάλαιο 3ο: Σχέσεις μεταξύ των κρατών-μελών της Ευρωπαϊκής Ένωσης Ενότητα Β : Οι Ευρωπαίοι Πολίτες Κεφάλαιο 1ο: Λαοί και πολιτισμοί της Ευρωπαϊκής Ένωσης Κεφάλαιο 2ο: Δικαιώματα και υποχρεώσεις των Ευρωπαίων Πολιτών η ΘΕΜΑΤΙΚΗ ΕΝΟΤΗΤΑ: Το άτομο και η Διεθνής Κοινότητα Ενότητα Α : Διεθνείς Οργανισμοί και Οργανώσεις Κεφάλαιο 1ο: Παγκόσμια προβλήματα Κεφάλαιο 2ο: Ο ρόλος των Διεθνών Οργανισμών Ενότητα Β : Τα ανθρώπινα δικαιώματα Κεφάλαιο 1ο: Η Οικουμενική Διακήρυξη των Δικαιωμάτων του Ανθρώπου Κεφάλαιο 2ο: Τα δικαιώματα του παιδιού _KOINON AGOGH ST DHM_BM.indd 3 12/13/12 4:28 PM\n4 Πρόλογος Γεια χαρά! Είμαι ο Δικαιόπολις! Μπορεί να σας φαίνεται περίεργο το όνομά μου, αλλά ήταν η αφορμή για να αρχίσω να εξερευνώ τον κόσμο της Κοινωνικής και Πολιτικής Αγωγής. Τι λέτε; Θα με ακολουθήσετε στο ταξίδι μου; Γεια σας! Το όνομά μου είναι Ειρήνη. Εγώ και ο Δικαιόπολις είμαστε φίλοι. Μαζί θα κάνουμε αυτό το ταξίδι! Παιδιά ελάτε!!! 4 Ο Δικαιόπολις είναι ήρωας του έργου «Αχαρνής» του Αριστοφάνη. Στο έργο αυτό ο Δικαιόπολις υπερασπίζεται την ειρήνη στη διάρκεια του Πελοποννησιακού Πολέμου μεταξύ Αθηναίων και Σπαρτιατών. Δεν πείθει, όμως, τους Αθηναίους συμπολίτες του να ακολουθήσουν το παράδειγμά του κι έτσι μόνος του αποφασίζει να κλείσει ειρήνη για εκείνον και για την οικογένειά του. Με τον τρόπο του αποδεικνύει τα αγαθά της ειρήνης και διακωμωδεί τη φιλοπόλεμη μερίδα του αθηναϊκού λαού της εποχής εκείνης. Με ευφυή τρόπο ο Αριστοφάνης επέλεξε για τον ήρωά του το όνομα Δικαιόπολις από τις λέξεις: Δίκαιο+ Πόλις. Από τη μια μεριά, έχουμε την «πόλη», που είναι ο χώρος μέσα στον οποίο οι άνθρωποι ζουν, δραστηριοποιούνται και συνήθως μοιράζονται παρόμοιο τρόπο ζωής και ίσως κοινούς στόχους. Από την άλλη, το «δίκαιο» που σχετίζεται με τους κανόνες με βάση τους οποίους οργανώνεται η ζωή των ανθρώπων με στόχο την αρμονική συνύπαρξη τους και την πρόοδό τους. Η Ειρήνη πήρε το όνομά της από την ομώνυμη κωμωδία του Αριστοφάνη. Το έργο αυτό αναφέρεται στη σύναψη ειρήνης μεταξύ Αθηναίων και Σπαρτιατών και παρουσιάζει μεγάλες ομοιότητες με τους «Αχαρνής», αφού εκφράζει τον πόθο των πολιτών για ειρήνη. Η Ειρήνη είναι θεά, την οποία έχει φυλακίσει ο Πόλεμος σε βαθιά σπηλιά. Ο Τρυγαίος, ήρωας του έργου, προσκαλεί τον λαό να την ελευθερώσουν. Τρέχουν όλοι με προθυμία και τελικά κατορθώνουν να τη σώσουν _KOINON AGOGH ST DHM_BM.indd 4 12/13/12 4:28 PM\n5 Γνωριμία με τα σύμβολα του βιβλίου Όπου βλέπεις... σημαίνει: Όπου βλέπεις... σημαίνει: Συζητάμε στην τάξη Λέμε τη γνώμη μας Διαβάζουμε Ερευνούμε Φωτογραφίες που χρησιμοποιήθηκαν ανά κεφάλαιο 1η Θεματική ενότητα Ενότητα Α : Κεφ. 2: φωτ. 2.1 Ευρωπαϊκή Ένωση, φωτ. 2.2 υλικό της συγγραφικής ομάδας, φωτ. 2.3 Unicef, φωτ. 2.4 υλικό της συγγραφικής ομάδας Ενότητα Γ : Κεφ. 1: φωτ. 1.1 Θρησκευτικά Δ τάξης Δημοτικού σχολείου ΟΕΔΒ, φωτ. 1.2 υλικό συγγραφικής ομάδας Κεφ. 2: φωτ. 2.1, 2.2 Μελέτη Περιβάλλοντος Β τάξης Δημοτικού σχολείου ΟΕΔΒ, φωτ. 2.3 υλικό της συγγραφικής ομάδας Ενότητα Δ : Κεφ. 1: φωτ. 1.1 Νομαρχία Θεσπρωτίας Κεφ. 2: φωτ. 2.1 υλικό της συγγραφικής ομάδας Κεφ. 4: φωτ. 4.1, 4.2 Περιοδικό «ΕΛΟΥΝΤΑ» 2η Θεματική ενότητα Ενότητα Α : Κεφ. 1: φωτ. 1.1 Γεωγραφία Ε τάξης Δημοτικού σχολείου ΟΕΔΒ Κεφ. 4: φωτ. 4.1 Ευρωπαϊκή Ένωση, φωτ. 4.2 Κοινωνική και Πολιτική Αγωγή Γ τάξης Γυμνασίου ΟΕΔΒ Κεφ. 5: φωτ. 5.1, 5.2 Ιστορία του Ελληνικού Έθνους, τομ. ΙΓ, Εκδοτική Αθηνών, Αθήνα 1978 Ενότητα Β : Κεφ. 3: φωτ. 3.1, 3.2 Unicef, φωτ. 3.3 Ευρωπαϊκή Ένωση, φωτ. 3.4 Ελευθεροτυπία 3η Θεματική ενότητα Όλο το φωτογραφικό υλικό της ενότητας προέρχεται από έντυπο υλικό της Ευρωπαϊκής Ένωσης 4η Θεματική ενότητα Ενότητα Α : Κεφ.1: φωτ. 1.1, 1.2, 1.3, 1.4, 1.5 UNICEF, φωτ. 1.6, 1.7 Greenpeace, Διεθνής Αμνηστία, 1.8 Ελευθεροτυπία Κεφ. 2: φωτ. 2.1, 2.2, 2.3 Unicef Ενότητα Β : Κεφ. 1: φωτ. 1.1 Focus, Greenpeace, 1.2 Διεθνής Αμνηστία, 1.3, 1.4 Το Βήμα, National Geographic 2006 Κεφ. 2: φωτ. 1.1 Ευρωπαϊκή Ένωση Όλο το υπόλοιπο υλικό προέρχεται από τους αρμόδιους φορείς, όπου γίνεται αναφορά, ή δημόσιες υπηρεσίες (Υπουργεία, Βουλή κ.τλ.) και τους ευχαριστούμε πολύ για τη συνεισφορά τους _KOINON AGOGH ST DHM_BM.indd 5 12/13/12 4:28 PM\n6 1η ΘΕΜΑΤΙΚΗ ΕΝΟΤΗΤΑ Το άτοµο και η κοινωνία Συζητώντας θα μάθουμε για τα παρακάτω θέματα: 6 α. Την οικογένεια β. Το σχολείο και το εκπαιδευτικό μας σύστημα γ. Την Εκκλησία δ. Την οργάνωση της κοινωνικής-πολιτικής ζωής _KOINON AGOGH ST DHM_BM.indd 6 12/13/12 4:28 PM\n7 1η ΘΕΜΑΤΙΚΗ ΕΝΟΤΗΤΑ: Το άτοµο και η κοινωνία Ενότητα Α Η οικογένεια Η Οικογένεια είναι κοινωνικός θεσμός όπου δημιουργούνται δεσμοί και σχέσεις μεταξύ των μελών της έχει αντιμετωπίζει καλύπτει βασικές ανάγκες των μελών της, όπως: 1. βιολογικές 2. κοινωνικές χαρακτηριστικά μορφή οικογένειας οργάνωση ζητήματα καθημερινής ζωής δυσκολίες μέλη ρόλοι _KOINON AGOGH ST DHM_BM.indd 7 12/13/12 4:28 PM\n8 1ο Κεφάλαιο 1η ΘΕΜΑΤΙΚΗ ΕΝΟΤΗΤΑ Ενότητα Α : Η οικογένεια Η οικογένεια, τα μέλη της και οι μεταξύ τους σχέσεις Παρατηρούμε τα σκίτσα και σχολιάζουμε τις δραστηριότητες, στις οποίες μπορεί να συμμετέχουν όλα τα μέλη της οικογένειας. 8 Η οικογένεια είναι μια κοινωνική ομάδα που αποτελείται συνήθως από τους γονείς και το παιδί ή τα παιδιά που ανατρέφουν. Τα άτομα αυτά αποτελούν τα μέλη της οικογένειας και αναπτύσσουν μεταξύ τους σχέσεις αγάπης, φροντίδας και αλληλοβοήθειας. Οι γονείς δεν φροντίζουν να καλύπτουν μόνο τις πρωταρχικές βιολογικές ανάγκες των παιδιών τους, όπως τα ρούχα, την τροφή και τη στέγη. Φροντίζουν και για τις συναισθηματικές, πνευματικές και κοινωνικές τους ανάγκες. Οι γονείς προσφέρουν αγάπη, προστασία, ασφάλεια στα παιδιά τους, προσπαθούν να τα κατανοήσουν και να τα βοηθήσουν να λύσουν τα προβλήματά τους. Επίσης, μεριμνούν για την εκπαίδευσή τους, τα βοηθούν να ενταχθούν στην κοινωνία και να γίνουν ανεξάρτητα άτομα και χρήσιμοι πολίτες. Η οικογένεια αποκτά επίσημη μορφή με τον γάμο, θρησκευτικό ή πολιτικό. Η πολιτεία έχει θεσπίσει ένα σύνολο νόμων, το Οικογενειακό Δίκαιο, που αναφέρονται στον γάμο και την οικογένεια. Ποιες νομίζεις ότι είναι οι ανάγκες σου; Με ποιον τρόπο αυτές ικανοποιούνται μέσα στην οικογένεια; Δίνουμε παραδείγματα σχέσεων των μελών της οικογένειας: 1. Τα Χριστούγεννα συγκεντρώνεται η οικογένεια και όλοι μαζί ζουν τις παραδόσεις των ημερών και ανταλλάσσουν ευχές και δώρα _KOINON AGOGH ST DHM_BM.indd 8 12/13/12 4:28 PM\n9 Κεφάλαιο 1ο: Η οικογένεια, τα µέλη της και οι µεταξύ τους σχέσεις ΔΡΑΣΤΗΡΙΟΤΗΤΑ Μετά από ένα ατύχημα, ο Αντρέας έσπασε το πόδι του. Πρέπει να μείνει στο κρεβάτι για αρκετό καιρό. Όλοι στο σπίτι τού συμπαραστέκονται. Η μητέρα βρίσκεται όσο περισσότερο μπορεί κοντά του και τον βοηθάει σε ό,τι χρειάζεται. Ο πατέρας Ο Ιωάννα, η μεγάλη του αδερφή, Η γιαγιά ήρθε να μείνει μαζί τους για να Συμπληρώνουμε τις προτάσεις. Μοιραζόμαστε τους ρόλους και παίζουμε το σενάριο. Συζητάμε δικές μας εμπειρίες αναφέροντας περιπτώσεις, όπου η οικογένεια ενωμένη αντιμετώπισε ένα πρόβλημα. ΜΕ ΛΙΓΑ ΛΟΓΙΑ... Η οικογένεια είναι η πρώτη και η πιο βασική κοινωνική ομάδα, στην οποία συμμετέχει ο άνθρωπος από τη γέννησή του. Στο πλαίσιο των οικογενειακών σχέσεων, κάθε άτομο δεν καλύπτει μόνο τις πρωταρχικές του ανάγκες, αλλά μαθαίνει να συνυπάρχει και να συνεργάζεται με τα υπόλοιπα μέλη της οικογένειας και να εντάσσεται ομαλά στην κοινωνία. Οι γονείς έχουν κυρίως την ευθύνη για την εύρυθμη λειτουργία της οικογένειας. Τα υπόλοιπα μέλη μπορούν να συμβάλουν κι αυτά με τις ενέργειές τους, στην ομαλή καθημερινή οικογενειακή ζωή _KOINON AGOGH ST DHM_BM.indd 9 12/13/12 4:28 PM\n10 2ο Κεφάλαιο 1η ΘΕΜΑΤΙΚΗ ΕΝΟΤΗΤΑ Ενότητα Α : Η οικογένεια Ρόλοι, δικαιώματα και υποχρεώσεις των μελών της οικογένειας φωτ. 2.1 Πυρηνική οικογένεια φωτ. 2.2 Πολύτεκνη οικογένεια φωτ. 2.3 Μονογονεϊκή οικογένεια φωτ. 2.4 Πολύτεκνη και Διευρυμένη οικογένεια 10 Με ποια από τις παραπάνω οικογένειες μοιάζει η δική σου; Ποια κοινά χαρακτηριστικά και ποιες διαφορές μπορούμε να διακρίνουμε ανάμεσα στις οικογένειες που εικονίζονται; Α. Η μορφή της οικογένειας Η οικογένεια αποκτά ιδιαίτερα χαρακτηριστικά ανάλογα με το κοινωνικό περιβάλλον, τις οικονομικές δυνατότητες, την παράδοση, τον πολιτισμό και τον τρόπο ζωής. Το βασικότερο χαρακτηριστικό είναι η μορφή της. Παλαιότερα, η πιο διαδεδομένη μορφή οικογένειας ήταν η διευρυμένη, στην οποία μαζί με τους γονείς και τα παιδιά ζούσαν ο παππούς και η γιαγιά. Στις σύγχρονες κοινωνίες, η πιο συνηθισμένη μορφή _KOINON AGOGH ST DHM_BM.indd 10 12/13/12 4:28 PM\n11 Κεφάλαιο 2ο: Ρόλοι, δικαιώµατα και υποχρεώσεις των µελών της οικογένειας οικογένειας είναι η πυρηνική που αποτελείται από τους γονείς και τα παιδιά. Η οικογένεια μπορεί να είναι επίσης πολύτεκνη (με πολλά παιδιά), μονογονεϊκή (τα παιδιά ζουν με τον ένα γονέα). Είπαμε ότι στην εποχή μας η πιο συνηθισμένη μορφή οικογένειας είναι η πυρηνική. Γιατί νομίζεις ότι συμβαίνει αυτό; Β. Ρόλοι και οργάνωση Και πώς γνωρίζει το κάθε μέλος της οικογένειας τι πρέπει να κάνει; Για να λειτουργήσει ομαλά μια οικογένεια, τα μέλη της υιοθετούν και μοιράζονται διαφορετικούς ρόλους και τρόπους συμπεριφοράς. Οι γονείς φροντίζουν τα παιδιά τους και προσπαθούν να καλύψουν τις ανάγκες τους. Τα παιδιά με τη σειρά τους, φέρονται με σεβασμό και αγάπη στους γονείς τους, αναγνωρίζουν τις προσπάθειές τους και τους βοηθούν όσο και όπου μπορούν. Τα μέλη της οικογένειας έχουν και άλλους ρόλους στη ζωή τους. Οι γονείς μπορεί να είναι ταυτόχρονα και εργαζόμενοι, μέλη συλλόγων κ.ά. Τα παιδιά είναι μαθητές και παράλληλα μπορεί να αποτελούν μέλη αθλητικών ομάδων κ.ά. Πριν από αρκετές δεκαετίες, οι άνδρες του σπιτιού είχαν τον πρώτο λόγο. Ο μεγαλύτερος σε ηλικία άνδρας (π.χ. παππούς, πατέρας) αποφάσιζε για όλα στο σπίτι. Οι γυναίκες συνήθως ασχολούνταν με τις εργασίες του σπιτιού. Σε ποια μορφή οικογένειας αναφέρεται ο Δικαιόπολις; Ποιοι είναι οι ρόλοι των μελών στην οικογένεια που μας περιγράφει; Νομίζεις ότι ισχύει το ίδιο και σήμερα για τα μέλη της οικογένειας; _KOINON AGOGH ST DHM_BM.indd 11 12/13/12 4:28 PM\n12 1η ΘΕΜΑΤΙΚΗ ΕΝΟΤΗΤΑ Το άτοµο άτομο και η κοινωνία Ενότητα A : Η οικογένεια Στον παρακάτω πίνακα συμπληρώνω τα μέλη της οικογένειάς μου και ορισμένες από τις δραστηριότητες που σχετίζονται με τους ρόλους, τους οποίους μπορεί να έχει ο κάθε ένας. Για παράδειγμα: Εγώ διαβάζω, παρακολουθώ τα μαθήματά μου κτλ., η μητέρα φροντίζει για τις καθημερινές ανάγκες κτλ. Εγώ Διαβάζω Γ. Δικαιώματα και υποχρεώσεις Αν τηρούμε κάποιους κανόνες, η οικογενειακή ζωή μπορεί να είναι αρμονική. Θα πρέπει όμως τα μέλη της οικογένειας να γνωρίζουν τα δικαιώματα και τις υποχρεώσεις τους. 12 Συζητάμε για τους κανόνες που είναι απαραίτητοι σε μια οικογένεια, ώστε να λειτουργεί αρμονικά. Για να εξασφαλιστεί η ομαλή λειτουργία της οικογένειας, τα μέλη της πρέπει να τη ρούν συγκεκριμένους κανόνες συμπεριφοράς. Οι κανόνες ρυθμίζουν συνήθως αυ τά που πρέπει να κάνει ή να αποφεύγει το κάθε μέλος της οικογένειας. Μέσα στην οικογένεια, τα μέλη της έχουν δικαιώματα, αλλά παράλληλα και υποχρεώσεις. Για παράδειγμα, πρέπει να κάνω ησυχία, όταν διαβάζει ο αδερφός μου. Είναι υποχρέωση για μένα, αλλά ικανοποιεί και το δικαίωμα του αδερφού μου να διαβάζει με ησυχία _KOINON AGOGH ST DHM_BM.indd 12 12/13/12 4:28 PM\n13 Κεφάλαιο 2ο: Ρόλοι, δικαιώµατα και υποχρεώσεις των µελών της οικογένειας Χωριζόμαστε σε ομάδες και καταγράφουμε κάποια από τα δικαιώματα και τις υποχρεώσεις που έχουμε εμείς ως μέλη της οικογένειάς μας. ΔΙΚΑΙΩΜΑΤΑ Έχω δικαίωμα να διαβάζω με ησυχία στο δωμάτιό μου. Έχω δικαίωμα να παίζω, όταν τελειώσω τα μαθήματά μου. ΥΠΟΧΡΕΩΣΕΙΣ Έχω υποχρέωση να κάνω ησυχία, όταν κοιμάται κάποιο μέλος της οικογένειάς μου. Έχω υποχρέωση να μη δημιουργώ προβλήματα, αν οι γονείς μου δεν έχουν χρόνο ή δεν μπορούν να ικανοποιήσουν μια επιθυ - μία μου. ΔΡΑΣΤΗΡΙΟΤΗΤΑ Σε μια οικογένεια ζουν ο πατέρας, η μητέρα και τα δυο παιδιά, ο Γιώργος και η Χριστίνα. Οι γονείς έχουν επιστρέψει από τη δουλειά τους και είναι πολύ κουρασμένοι. Τα παιδιά φωνάζουν, μαλώνουν και... Συζητάμε και συμπληρώνουμε το σενάριο (τι γίνεται μετά;) Πώς μπορούμε να αντιμετωπίσουμε παρόμοιες καταστάσεις; Μοιραζόμαστε τους ρόλους και παίζουμε το σενάριο. ΜΕ ΛΙΓΑ ΛΟΓΙΑ... Χαρακτηριστικό στοιχείο της οικογένειας είναι η μορφή της. Υπάρχουν διαφορετικές μορφές οικογένειας ανάλογα με τον αριθμό των μελών της, τις κοινωνικές και οικονομικές συνθήκες, την παράδοση ενός τόπου, τα ήθη και τα έθιμα. Στη σημερινή εποχή, η πιο συνηθισμένη μορφή οικογένειας είναι η πυρηνική. Απαραίτητο στοιχείο για την ομαλή λειτουργία της οικογένειας είναι η οργάνωσή της. Τα μέλη της αναλαμβάνουν ρόλους, από τους οποίους προκύπτει και η συμπεριφορά τους. Στην ομαλή λειτουργία της οικογένειας συντελούν και οι κανόνες συμπεριφοράς που πρέπει να τηρούν τα μέλη της _KOINON AGOGH ST DHM_BM.indd 13 12/13/12 4:28 PM\n14 3ο Κεφάλαιο 1η ΘΕΜΑΤΙΚΗ ΕΝΟΤΗΤΑ Ενότητα Α : Η οικογένεια Δυσκολίες που αντιμετωπίζει η οικογένεια Παρατηρούμε τα σκίτσα και συζητάμε όλοι μαζί: Ποιες δυσκολίες μπορεί να έχει μια οικογένεια; Πώς μπορούν να αντιμετωπιστούν τέτοιες δυσκολίες; 14 Συχνά η οικογένεια αντιμετωπίζει δυσκολίες και συγκρούσεις που προκαλούνται από διάφορους παράγοντες είτε εσωτερικούς, όπως η έλλειψη επικοινωνίας μεταξύ των μελών ή κάποιο σοβαρό πρόβλημα υγείας, είτε εξωτερικούς, όπως η ανεργία των γονέων, η αδυναμία ένταξης στην τοπική κοινωνία ή μια ξαφνική καταστροφή. Οι περισσότερες δυσκολίες μπορούν να αντιμετωπίζονται από την οικογένεια, όταν όλα τα μέλη της είναι ενωμένα, δείχνουν διάθεση για συνεργασία, συζητούν μεταξύ τους, προσπαθούν να κατανοήσουν και να βοηθήσουν ο ένας τον άλλον. Όταν πρόκειται για προβλήματα που οφείλονται σε εξωτερικούς παράγοντες, όπως η ανεργία ή τα οικονομικά προβλήματα, είναι απαραίτητη η υποστήριξη της οικογένειας από το κράτος με μέτρα πρόνοιας. Ο Γιάννης είναι 12 ετών. Τελευταία είναι πολύ νευρικός και μιλάει απότομα στους γονείς του. Η οικογένειά του προβληματίζεται και αναρωτιέται τι του συμβαίνει. Συζητάμε και καταγράφουμε δυσκολίες που μπορεί να δημιουργηθούν στις σχέσεις των μελών της οικογένειας εξαιτίας της συμπεριφοράς του. Με τη Μαρία την αδερφή του... Με τον Κώστα τον μεγαλύτερό του αδερφό... Ο μπαμπάς... Η μαμά _KOINON AGOGH ST DHM_BM.indd 14\n15 Κεφάλαιο 3ο: Δυσκολίες που αντιμετωπίζει η οικογένεια Πολλές φορές, όμως, οι δυσκολίες μέσα στην οικογένεια είναι σοβαρές και οδηγούν σε συνεχείς καβγάδες μεταξύ των μελών, συγκρούσεις, βία ή και διαζύγιο. Για την αντιμετώπιση αυτών των προβλημάτων και την προστασία των μελών της οικογένειας, υπάρχουν φορείς και υπηρεσίες, όπως είναι οι οικογενειακοί σύμβουλοι ή τα συμβουλευτικά κέντρα στήριξης της οικογένειας. Σε αυτά μπορούν να απευθυνθούν τα μέλη της οικογένειας προκειμένου να βοηθηθούν. Όταν όμως η αντιμετώπιση των εσωτερικών προβλημάτων είναι αδύνατη, τότε αναζητείται λύση με βάση τους νόμους που έχει θεσπίσει η πολιτεία. ΔΡΑΣΤΗΡΙΟΤΗΤΑ Οι γονείς της Ελένης εργάζονταν σε ένα εργοστάσιο, το οποίο έκλεισε. Εδώ και δύο μήνες ο πατέρας της ψάχνει για δουλειά και η μητέρα της προσπαθεί να βοηθήσει δουλεύοντας περιστασιακά. Η Ελένη έχει κι έναν μεγαλύτερο αδερφό, τον Θανάση, 17 ετών. Συζητάμε τρόπους με τους οποίους η οικογένεια της Ελένης μπορεί να αντιμετωπίσει τη συγκεκριμένη κατάσταση. Ποιες είναι οι δυσκολίες που θα αντιμετωπίσει η οικογένεια της Ελένης; Πού μπορεί να απευθυνθεί για να ζητήσει βοήθεια; ΜΕ ΛΙΓΑ ΛΟΓΙΑ... Στην οικογένεια πολλές φορές δημιουργούνται δυσκολίες, που μπορεί να οφείλονται σε εσωτερικούς παράγοντες, όπως η έλλειψη επικοινωνίας των μελών ή σε εξωτερικούς παράγοντες, όπως η ανεργία και τα οικονομικά προβλήματα. Κάποιες εσωτερικές δυσκολίες είναι δυνατόν να ξεπεραστούν με κατανόηση, συζήτηση, αλληλοβοήθεια και συνεργασία των μελών. Σε περιπτώσεις που οι δυσκολίες είναι αδύνατο να επιλυθούν μέσα στην οικογένεια, τα μέλη της μπορούν να απευθυνθούν στις κοινωνικές υπηρεσίες, που υπάρχουν γι αυτό τον σκοπό. Ανακεφαλαίωση Η οικογένεια είναι η πρώτη και πιο βασική ομάδα, μέσα στην οποία γεννιέται και μεγαλώνει ο άνθρωπος. Μέσα στην οικογένεια τα μέλη της ικανοποιούν τις βασικές τους ανάγκες και συγχρόνως μαθαίνουν να συνυπάρχουν και να συνεργάζονται. Χαρακτηριστικό της οικογένειας είναι η μορφή της. Στη σημερινή εποχή, η πιο συνηθισμένη μορφή οικογένειας είναι η πυρηνική. Για την καλύτερη οργάνωση και λειτουργία της οικογένειας, κάθε μέλος της αναλαμβάνει ρόλους και ακολουθεί κανόνες συμπεριφοράς, οι οποίοι ορίζουν τα δικαιώματα και τις υποχρεώσεις του. Πολλές φορές, η οικογένεια αντιμετωπίζει δυσκολίες, οι οποίες μπορεί να οφείλονται σε εσωτερικούς ή εξωτερικούς παράγοντες. Όταν οι δυσκολίες δεν μπορούν να αντιμετωπιστούν από την ίδια την οικογένεια, τότε τα μέλη της απευθύνονται στις κοινωνικές υπηρεσίες ή αναζητείται λύση με βάση τους νόμους που έχει θεσπίσει η πολιτεία _KOINON AGOGH ST DHM_BM.indd 15\n16 1η ΘΕΜΑΤΙΚΗ ΕΝΟΤΗΤΑ: Το άτομο και η κοινωνία Ενότητα Β Το Εκπαιδευτικό Σύστημα Το Εκπαιδευτικό Σύστημα αποτελεί έχει στη χώρα μας έχει ως στόχο τον τρόπο με τον οποίο το κράτος παρέχει το αγαθό της εκπαίδευσης και της παιδείας. οργάνωση (Υ.ΠΑΙ.Θ.Π.Α.) βαθμίδες διοίκηση την παροχή ίσων ευκαιριών μάθησης σε όλα τα παιδιά _KOINON AGOGH ST DHM_BM.indd 16\n17 Κεφάλαιο 1ο: Το εκπαιδευτικό σύστημα και το σχολείο Το εκπαιδευτικό σύστημα και το σχολείο 1ο Κεφάλαιο 1η ΘΕΜΑΤΙΚΗ ΕΝΟΤΗΤΑ Ειρήνη, έχεις σκεφτεί πόσα μαθαίνουμε στο σχολείο; Βέβαια, μαθαίνουμε πολλά και αποκτούμε πολλούς νέους φίλους και φίλες. Συζητάμε όλοι μαζί: Σε τι μας ωφελεί το σχολείο; Γνωρίζουμε παιδιά που δεν πηγαίνουν σχολείο; Αναρωτιόμαστε γιατί δεν πηγαίνουν. Η εκπαίδευση είναι ένα εξαιρετικά σημαντικό αγαθό για τον άνθρωπο. Καθώς οι κοινωνίες αλλάζουν, αλλάζει και ο τρόπος με τον οποίο η εκπαίδευση προσφέρεται στους ανθρώπους. Στη σημερινή εποχή, τα κράτη οργανώνουν τα εκπαιδευτικά τους συστήματα προκειμένου να εξασφαλίσουν σε όλα τα παιδιά το δικαίωμα στην εκπαίδευση. Στο σχολείο το παιδί αποκτά με συστηματικό τρόπο γνώσεις, δεξιότητες και αξίες, δηλαδή μόρφωση και παιδεία. Στη χώρα μας, η οργάνωση της εκπαίδευσης και ο τρόπος λειτουργίας του εκπαιδευτικού συστήματος αποτελούν ευθύνη του Υπουργείου Παιδείας και Θρησκευμάτων, Πολιτισμού και Αθλητισμού (Υ.ΠΑΙ.Θ.Π.Α.). Σύμφωνα με τον νόμο, η υποχρεωτική φοίτηση διαρκεί δέκα έτη και περιλαμβάνει το Νηπιαγωγείο, το Δημοτικό και το Γυμνάσιο. Ο μαθητής μπορεί να συνεχίσει στο Λύκειο ή σε κάποια άλλη Σχολή. Όποιος επιθυμεί, μετά το Λύκειο μπορεί να πάει στο Πανεπιστήμιο (Α.Ε.Ι.) ή σε άλλο εκπαιδευτικό ίδρυμα (Α.Τ.Ε.Ι. ή Ι.Ε.Κ.). Η πολιτεία οφείλει να βοηθήσει τα παιδιά να φοιτήσουν στο σχολείο, γι αυτό και η εκπαίδευση εκτός από υποχρεωτική είναι και δωρεάν _KOINON AGOGH ST DHM_BM.indd 17\n18 1η ΘΕΜΑΤΙΚΗ ΕΝΟΤΗΤΑ Το άτοµο άτομο και η κοινωνία Ενότητα Β : Το Εκπαιδευτικό Σύστημα Πρωτοβάθμια Εκπαίδευση Δευτεροβάθμια Εκπαίδευση Τριτοβάθμια Εκπαίδευση Οι βαθμίδες της εκπαίδευσης είναι: α. Πρωτοβάθμια Εκπαίδευ ση, που περιλαμβάνει το Νηπιαγωγείο και το Δημοτικό Σχολείο β. Δευτεροβάθμια Εκπαίδευ ση, που περιλαμβάνει το Γυμνάσιο, το Γενικό Λύκειο και το Επαγγελματικό Λύ κειο (ΕΠΑ.Λ.) και γ. Τριτοβάθμια Εκπαίδευση, που περιλαμβάνει το Πανεπιστήμιο Ανώτατα Εκ παιδευτικά Ιδρύματα (Α.Ε.Ι.) και τα Ανώτατα Τεχνο λογι κά Εκπαιδευτικά Ιδρύματα (Α.Τ.Ε.Ι.). Γιατί νομίζετε ότι η ελληνική πολιτεία καθιέρωσε τη δεκάχρονη υποχρεωτική εκπαίδευση (5-15 ετών); Δεν έχουν όλες οι χώρες δεκάχρονη υποχρεωτική εκπαίδευση. Ας διαβάσουμε τις πληροφορίες που μας έστειλαν τα παιδιά από διάφορες χώρες του κόσμου, σχετικά με τα εκπαιδευτικά τους συστήματα! Ρατζήφ από την Ινδία: Στη χώρα μου η εκπαίδευση είναι δωρεάν και υποχρεωτική για οκτώ χρόνια (από τα 6 ως τα 14 χρόνια μας). Χωρίζεται σε πρωτοβάθμια (6 11 ετών) και μέση εκπαίδευση (11 14 ετών). Όμως, πολλά παιδιά στην πατρίδα μου, κυρίως από φτωχές οικογένειες, δεν πηγαίνουν σχολείο, γιατί μόλις μεγαλώσουν λίγο χρειάζεται να δουλέψουν. Μετά την πρωτοβάθμια και τη μέση εκπαίδευση, υπάρχει η δευτεροβάθμια εκπαίδευση και έπειτα μπορούμε να συνεχίσουμε τις σπουδές μας ανάλογα με τα ενδιαφέροντα και τις δυνατότητες που έχουμε _KOINON AGOGH ST DHM_BM.indd 18\n19 Κεφάλαιο 1ο: Το εκπαιδευτικό σύστημα και το σχολείο Μπριγκίτε από τη Γερμανία: Στην πατρίδα μου, η υποχρεωτική εκπαίδευση διαρκεί δώδεκα χρόνια. Το Νηπιαγωγείο είναι προαιρετικό. Στη συνέχεια, φοιτούμε στο δημοτικό υποχρεωτικά για τέσσερα χρόνια. Συνεχίζουμε στη δευτεροβάθμια εκπαίδευση, όπου μπορούμε να εγγραφούμε σε έναν από τους τρεις τύπους σχολείων, Γυμνάσιο (Gymnasium), Πρακτικό Σχολείο (Realschule) ή Γενικό Σχολείο (Hauptschule). Τελειώνοντας έτσι την υποχρεωτική εκπαίδευση, μπορούμε είτε να εκπαιδευτούμε και να ασκηθούμε σε ένα επάγγελμα που μας ενδιαφέρει, είτε να συνεχίσουμε τις σπουδές μας στο πανεπιστήμιο. Μπιλ από τις Η.Π.Α.: Στις Η.Π.Α., η υποχρεωτική εκπαίδευση είναι δωδεκάχρονη. Το Νηπιαγωγείο δεν είναι υποχρεωτικό, αλλά μπορούμε να γραφτούμε σε αυτό από τα πέντε μας χρόνια. Στη συνέχεια, ακολουθούν έξι χρόνια στην πρωτοβάθμια εκπαίδευση στο Δημοτικό σχολείο (elementary school) και έξι χρόνια στη δευτεροβάθμια εκπαίδευση στο Γυμνάσιο (junior high school) και το Λύκειο (senior high school). Τέλος, μπορούμε να πάμε σε κάποιο κολέγιο ή πανεπιστήμιο, για να συνεχίσουμε τις σπουδές μας σε ό,τι μας ενδιαφέρει. Κώστας από την Ελλάδα: Στη χώρα μου, η υποχρεωτική εκπαίδευση διαρκεί δέκα χρόνια. Το Νηπιαγωγείο είναι υποχρεωτικό και γραφόμαστε σε αυτό από τα πέντε μας χρόνια. Στη συνέχεια φοιτούμε έξι χρόνια στο Δημοτικό και τρία χρόνια στο Γυμνάσιο. Τελειώνοντας την υποχρεωτική μας εκπαίδευση, μπορούμε να φοιτήσουμε τρία χρόνια στο Λύκειο και μετά να δώσουμε εξετάσεις για το Πανεπιστήμιο(Α.Ε.Ι.) ή τα Ανώτατα Τεχνολογικά Εκπαιδευτικά Ιδρύματα (Α.Τ.Ε.Ι.). Υπάρχει επίσης το Επαγγελματικό Λύκειο (ΕΠΑ.Λ.) που λειτουργεί παράλληλα με το Γενικό Λύκειο (ΓΕ.Λ.), από το οποίο οι μαθητές μπορούν να δώσουν πανελλήνιες εξετάσεις προκειμένου να εισαχθούν στο Πανεπιστήμιο (Α.Ε.Ι.) και τα Α.Τ.Ε.Ι. ή να αποκτήσουν πτυχίο που θα τους βοηθήσει να ενταχθούν στην αγορά εργασίας. Εντοπίζουμε ομοιότητες και διαφορές στην υποχρεωτική εκπαίδευση των χωρών που αναφέρθηκαν παραπάνω. Με κόκκινο έχουν γραφτεί τα επίπεδα και τα έτη της υποχρεωτικής εκπαίδευσης _KOINON AGOGH ST DHM_BM.indd 19\n20 1η ΘΕΜΑΤΙΚΗ ΕΝΟΤΗΤΑ Το άτοµο άτομο και η κοινωνία Ενότητα Β : Το Εκπαιδευτικό Σύστημα Το Ελληνικό Εκπαιδευτικό Σύστημα Επίπεδο Ηλικία Έτη διάρκειας Πρωτοβάθμια Νηπιαγωγείο 5-6 ετών 1 χρόνος Δημοτικό 6-12 ετών 6 χρόνια Δευτεροβάθμια Γυμνάσιο ετών 3 χρόνια Γενικό Λύκειο ή ετών 3 χρόνια Επαγγελματικό Λύκειο ή Επαγγελματική Σχολή Τριτοβάθμια Πανεπιστήμιο (Α.Ε.Ι.) ετών 4-6 χρόνια ή Α.Τ.Ε.Ι. (ανάλογα με τη Σχολή) ΔΡΑΣΤΗΡΙΟΤΗΤΑ Η Ειρήνη θέλει να γίνει αρχιτέκτονας, ο Δικαιόπολις θέλει να γίνει γραφίστας, η φίλη τους η Κατερίνα θέλει να γίνει κομμώτρια κι εγώ Χωριζόμαστε σε ομάδες και γράφουμε στον πίνακα την πορεία σπουδών που θα ακολουθήσουν τα παιδιά. Στον πίνακα γράφω κι εγώ την πορεία σπουδών που επιθυμώ να ακολουθήσω. Ειρήνη Δικαιόπολις Κατερίνα Εγώ ΜΕ ΛΙΓΑ ΛΟΓΙΑ... Η εκπαίδευση είναι ένα πολύ σημαντικό αγαθό για τον άνθρωπο και την κοινωνία, γι αυτό και έχει αναγνωριστεί ως βασικό δικαίωμα για όλα τα παιδιά. Τα κράτη, για να ανταποκριθούν στην ανάγκη να εκπαιδεύσουν όλους τους πολίτες τους, οργάνωσαν τα εκπαιδευτικά συστήματα, δίνοντας ιδιαίτερη βαρύτητα στη δωρεάν υποχρεωτική εκπαίδευση για όλους. Στην Ελλάδα, η πολιτεία προσφέρει υποχρεωτική δεκάχρονη και δωρεάν εκπαίδευση (5 15 ετών) _KOINON AGOGH ST DHM_BM.indd 20\n21 Κεφάλαιο 2ο: Ένα σχολείο για όλους Ένα σχολείο για όλους 2ο Κεφάλαιο 1η ΘΕΜΑΤΙΚΗ ΕΝΟΤΗΤΑ Μαρία, 11 ετών: Με λένε Μαρία και είμαι τσιγγάνα. Οι ασχολίες των γονιών μου μας αναγκάζουν να μετακινούμαστε δύο ή και περισσότερες φορές τον χρόνο. Έτσι δεν φοιτώ όλο τον χρόνο στο ίδιο σχολείο. Αλία, 10 ετών: Το όνομά μου είναι Αλία και είμαι από την Αλβανία. Ήρθαμε πρόσφατα στην Ελλάδα με την οικογένειά μου και δυσκολευόμαστε πολύ να προσαρμοστούμε στη νέα κατάσταση. Πιο πολύ δυσκολεύομαι εγώ, που πρέπει να παρακολουθήσω τα μαθήματα του σχολείου σε μια γλώσσα που δεν γνωρίζω καλά. Συζητάμε όλοι μαζί: Ποιες δυσκολίες αντιμετωπίζουν η Μαρία και ο Αλία; Επειδή το κράτος αναγνωρίζει το δικαίωμα όλων των παιδιών στην εκπαίδευση, έχει θεσπίσει μέτρα προκειμένου να τα βοηθήσει να σπουδάσουν. Ορισμένα από αυτά τα μέτρα είναι να παίρνουν δωρεάν τα βιβλία που χρειάζονται και να μπορούν να ακολουθήσουν όποια πορεία σπουδών επιλέξουν. Στα σχολεία φοιτούν και μαθητές που έχουν ξεχωριστές ανάγκες, όπως είναι τα κωφά ή βαρήκοα παιδιά, τα τυφλά και τα παιδιά με κινητικά προβλήματα ή τα παιδιά οικονομικών μεταναστών και τσιγγάνων. Όλα τα παιδιά έχουν δικαίωμα στη μόρφωση και την πρόοδο. Διαβάζουμε το Άρθρο 16 (παράγραφος 2) του Συντάγματος που αναφέρεται στην εκπαίδευση στην Ελλάδα. Ποια είναι η βασική αποστολή της παιδείας στη χώρα μας; Άρθρο Η παιδεία αποτελεί βασική αποστολή του Κράτους και έχει σκοπό την ηθική, πνευματική, επαγγελματική και φυσική αγωγή των Ελλήνων, την ανάπτυξη της εθνικής και θρησκευτικής συνείδησης και τη διάπλασή τους σε ελεύθερους και υπεύθυνους πολίτες. Αναζητούμε με τη βοήθεια του δασκάλου ή της δασκάλας μας πληροφορίες σχετικά με: Τα Τμήματα Ένταξης Τις Τάξεις Υποδοχής Τα Ειδικά Σχολεία _KOINON AGOGH ST DHM_BM.indd 21\n22 1η ΘΕΜΑΤΙΚΗ ΕΝΟΤΗΤΑ Το άτοµο άτομο και η κοινωνία Ενότητα Β : Το Εκπαιδευτικό Σύστημα ΔΡΑΣΤΗΡΙΟΤΗΤΑ Σημειώνουμε με Χ τη σωστή απάντηση: 1. Το κράτος στους νόμους που φτιάχνει για την εκπαίδευση δίνει ιδιαίτερη σημασία α. στην παροχή ίσων ευκαιριών για όλα τα παιδιά β. στην ενίσχυση των ικανότερων μαθητών γ. στην καταγωγή των μαθητών 2. Οι νόμοι που αναφέρονται στο εκπαιδευτικό σύστημα ορίζουν α. την ομοιόμορφη εμφάνιση των μαθητών β. τη λειτουργία των σχολικών μονάδων γ. την αξιοποίηση του ελεύθερου χρόνου των μαθητών 3. Οι τάξεις υποδοχής έχουν σκοπό να ενισχύσουν. α. τα παιδιά με ειδικές εκπαιδευτικές ανάγκες β. τα τσιγγανόπουλα γ. τα παιδιά που κατάγονται από άλλες χώρες 4. Το κράτος, για να στηρίξει την εκπαίδευση παιδιών με ειδικές εκπαιδευτικές ανάγκες... α. έχει δημιουργήσει ειδικά σχολεία και τμήματα ένταξης στα κοινά σχολεία β. δεν έχει ειδικούς νόμους, γιατί τα άτομα αυτά δεν μπορούν να ανταποκριθούν στις απαιτήσεις του εκπαιδευτικού συστήματος γ. βοηθά τους γονείς τους οικονομικά για να εκπαιδεύονται τα παιδιά αυτά στο σπίτι. ΜΕ ΛΙΓΑ ΛΟΓΙΑ Το ελληνικό εκπαιδευτικό σύστημα έχει ως στόχο την παροχή ίσων ευκαιριών στη μόρφωση, ώστε όλα τα παιδιά να μπορούν να σπουδάσουν και να αναζητήσουν αργότερα μια εργασία. Γι αυτό η πολιτεία με νόμους στηρίζει το δικαίωμα όλων των πολιτών στη μόρφωση (υποχρεωτική δεκάχρονη φοίτηση στο σχολείο, παροχή βιβλίων κ.ά.). Συγχρόνως έχει πάρει μέτρα για τη στήριξη ξεχωριστών ομάδων παιδιών, όπως είναι τα παιδιά μεταναστών, παιδιά με κινητικά προβλήματα κ.ά. Ανακεφαλαίωση Κάθε σύγχρονο και πολιτισμένο κράτος φροντίζει για την εκπαίδευση των πολιτών του, οργανώνοντας το δικό του εκπαιδευτικό σύστημα. Στην Ελλάδα, η οργάνωση της εκπαίδευσης και ο τρόπος λειτουργίας του εκπαιδευτικού συστήματος αποτελούν ευθύνη του Υπουργείου Παιδείας και Θρησκευμάτων, Πολιτισμού και Αθλητισμού. Βασικό χαρακτηριστικό του εκπαιδευτικού μας συστήματος είναι η υποχρεωτική δεκάχρονη φοίτηση. Αυτή περιλαμβάνει έναν χρόνο στο Νηπιαγωγείο, έξι χρόνια στο Δημοτικό και τρία χρόνια στο Γυμνάσιο (5-15 ετών). Επίσης, η δημόσια εκπαίδευση είναι δωρεάν σε όλες τις βαθμίδες. Η πολιτεία συγχρόνως έχει πάρει μέτρα για να στηρίξει και να βοηθήσει την εκπαίδευση ξεχωριστών ομάδων παιδιών που αντιμετωπίζουν διάφορα προβλήματα και δυσκολίες _KOINON AGOGH ST DHM_BM.indd 22


Ομάδα Ντουθ: H χρονιά που έρχεται θα είναι χαμένη για τον κλάδο και χωρίς καμία ουσιαστική κρατική μέριμνα.\nby Πελιώ Παπαδιά/ 10 Δεκεμβρίου, 2020/ Δεν υπάρχουν Σχόλια/\nΜετά τη μεγάλη συνέντευξη της Μαριλένας Τριανταφυλλίδου και της Βάσιας Παρασκευοπούλου για την κατάσταση που επικρατεί (και) εξαιτίας της πανδημίας στο θέατρο και τις παραστατικές τέχνες για παιδιά, για το επόμενο χρονικό διάστημα θα δημοσιεύουμε συνεντεύξεις με καλλιτέχνες και ομάδες που ασχολούνται με το παιδικό θέαμα και θέλουν να μιλήσουν για την παρούσα κατάσταση στη χώρα μας και να κινητοποιήσουν το «απόν» Υπουργείο Πολιτισμού. Στο Τaλκ, προετοιμάζουμε το project αυτό εδώ και τέσσερις μήνες και σας ζητάμε, μέσα από τα μέσα κοινωνικής δικτύωσής σας, να βοηθήσετε και εσείς, κοινοποιώντας τα κείμενα αυτά και καθιστώντας έτσι ορατούς μια σειρά από ανθρώπους που αγαπούν τα παιδιά και θέλουν να τα εκπαιδεύσουν και να τα διασκεδάσουν, αλλά δεν μπορούν. Σήμερα, κοντά μας η ομάδα Ντουθ.\nΕίμαστε η ομάδα Ντουθ ή κατά κόσμον οι Βάσια Ατταριάν (σκηνοθέτις), Μυρτώ Μακρίδη (ηθοποιός- σκηνοθέτις), Δημήτρης Τάσαινας (μουσικός). Γύρω από την ομάδα έχει φτιαχτεί ένας πυρήνας σταθερών συνεργατών σε όλες σχεδόν τις παραστάσεις όπως η Έλενα Γεροδήμου (χορογράφος), Αλεξία Χρυσοχοΐδου (σκηνογράφος-ενδυματολόγος), Τάσος Παλαιορούτας (φωτισμοί) και ηθοποιών όπως οι Ιωάννα Ραμπαούνη, Μαρία Φιλίνη, Προμηθέας Nerattini-Δοκιμάκης, Ρωμανός Καλοκύρης, Σεραφείμ Ράδης κ.ά. Ασχολούμαστε σαν ομάδα με το παιδικό θέαμα από το 2012 (με την παράσταση ΠΑΤΑΤΑΤΙ σε κείμενο και σκηνοθεσία Μ. Μακρίδη – Ι. Ραμπαούνη).\nΑφορμή για την ενασχόληση μας με το παιδικό θέαμα ήταν η προσωπική μας εμπλοκή και σχέση με παιδιά από το στενό και συγγενικό μας περιβάλλον. Αυτό όμως έφερε έναν ολόκληρο δημιουργικό ορίζοντα που μας συνδέει κάθε φορά και με τις δικές μας αγαπημένες παιδικές αναμνήσεις από παραστάσεις και ταινίες, αναφορές που πάντα αποτελούν πηγή έμπνευσης για τις παραστάσεις μας. Αντιμετωπίζουμε όμως εξαρχής το παιδικό θέαμα σαν ένα ακόμα χρώμα στη θεατρική παλέτα, θεωρώντας πως τα παιδιά είναι εξαιρετικά ανοιχτοί και ειλικρινείς θεατές τόσο ως προς την πρόσληψη των εκάστοτε εικόνων και αισθημάτων όσο και ως προς τις αντιδράσεις τους.\nΗ πανδημία μάς βρήκε ουσιαστικά επί σκηνής καθώς παρουσιάζαμε με μια μεγάλη ομάδα συνεργατών, την παράσταση “Χίλιες και μια Ιστορίες” του Μάικ Κέννυ στο Μικρό Εθνικό, στο ισόγειο Ρεξ. Παράλληλα, βρισκόταν σε εξέλιξη (μετά τα Onassis Youth Festivals 2018 και 2019) ένα εργαστήριο υποκριτικής με εφήβους στο πλαίσιο των δράσεων που διοργανώνει το Εθνικό Θέατρο, για το οποίο ετοιμάζαμε και μία παράσταση που τελικά πραγματοποιήθηκε κάτω από αντίξοες συνθήκες τον Ιούνιο του 2020.\nΣχετικά με τις κρατικές επιχορηγήσεις, αποζημιωθήκαμε μερικώς. Η χρόνια δυστοκία αποτύπωσης του επαγγέλματος με δημοσιονομικούς όρους σε συνδυασμό με τα ελλιπή κριτήρια που τέθηκαν για να ενταχθούμε στο βοήθημα, άφησαν κάποιους από εμάς, δυστυχώς, εκτός. Ο βιοπορισμός μας, όπως και πριν έτσι και τώρα, συνεχίζει να βασίζεται κατά ένα μέρος στην εργασία μας σε άλλους επαγγελματικούς κλάδους, αλλά και σε πόστα που σχετίζονται με τον καλλιτεχνικό κλάδο, όπως είναι ο τομέας της διδασκαλίας και της εκπαίδευσης.\nΓια τη νέα χρονιά ετοιμάζαμε projects που είχαν να κάνουν με το θέατρο για εφήβους και μία παράσταση για ενήλικο κοινό. Η αποχή μας είναι αναγκαστική λόγω πανδημίας, αλλά συνεχίζουμε να δουλεύουμε δημιουργικά (χωρίς καμία οικονομική απολαβή βέβαια) με σκοπό να παρουσιάσουμε τις καινούργιες μας ιδέες όταν το επιτρέψουν οι συνθήκες. Μάλλον φοβόμαστε πως η χρονιά που έρχεται θα είναι γενικώς μια χαμένη χρονιά για τον κλάδο και όλους τους συναδέλφους και μάλιστα χωρίς καμία ουσιαστική κρατική μέριμνα.\nΜε δεδομένο ότι τα καλλιτεχνικά επαγγέλματα πάντα ήταν επισφαλή ως προς την εξασφάλιση των εργαζομένων, η καθολική παύση των δραστηριοτήτων προσέφερε τη μαζικότητα στις κινητοποιήσεις που ο κλάδος χρειαζόταν για να συσπειρωθεί. Αυτός είναι και ο μόνος λόγος που η πολιτεία αναγκάστηκε να φέρει κάποια – όχι επαρκή – μέτρα στήριξης. Κι αυτό έπειτα από αλλεπάλληλες πιέσεις και μάλλον προς αποφυγήν του πολιτικού κόστους. Αν κάτι κερδήθηκε στην παρούσα φάση αυτό είναι η αλληλεγγύη που επιδεικνύουν οι άνθρωποι του κλάδου. Μακάρι να συνεχίσουμε σε αυτόν τον δρόμο και να μην ξεχάσουμε ο ένας τον άλλο όταν επανέλθουμε σε μια πιο βιώσιμη πραγματικότητα.\nΣε ένα σύστημα όπου η τέχνη αντιμετωπίζεται μόνο ως χόμπι, τρόπος χαλάρωσης και μια παράπλευρη εν τέλει πολυτέλεια ενώ προάγεται η δήθεν αριστεία και ο ιδανικός τρόπος ζωής εν είδη οικονομοτεχνικής μελέτης, το μόνο “λογικό” είναι τα καλλιτεχνικά μαθήματα να υποβαθμίζονται. Μια γρήγορη σύγκριση με τη θέση αυτών των μαθημάτων σε άλλες χώρες της Ευρώπης φτάνει για να καταλάβει κανείς πόσο οπισθοδρομική είναι μια τέτοια απόφαση.\nΗ φαντασία και η δημιουργικότητα, όμως, ευτυχώς, είναι δυνάμεις ατόφιες που πηγάζουν από μέσα μας και πάντα θα μας ωθούν να εκφραζόμαστε, να φτιάχνουμε καινούργιους κόσμους και να παρεμβαίνουμε στον δικό μας.\nTags: θεατρική ομάδα Ντουθ, θέατρο, καλλιτέχνες, καλλιτεχνικά μαθήματα, κορονοϊός, ομάδα Ντουθ, παιδικό θέατρο, παιδικό θέατρο και κορονοϊός, πανδημία, παραστατικές τέχνες για παιδιά, πολιτισμός, ΣΚΗ.Ν.Η. Δρα, τέχνες, τέχνη


Συνάντηση του Υπουργού Αγροτικής Ανάπτυξης κ. Ευάγγελου Αποστόλου με τον πρόεδρο του αλιευτικού συνεταιρισμού Στυλίδας κ. Αθανασίου Ιωάννη\nΣυνάντηση με τον Υπουργό Αγροτικής Ανάπτυξης κ. Ευάγγελο Αποστόλου, ο οποίος πραγματοποιήσε επίσκεψη στη Λαμία, στα πλαίσια του 2ου Περιφερειακού Συνεδρίου για την Παραγωγική Ανασυγκρότηση, είχε ο Πρόεδρος κ. Αθανασίου Ιωάννης και το Δ.Σ. του Αλιευτικού Συνεταιρισμού Στυλίδας χθές στις 5.30 στο Πολιτιστικό Κέντρο του Δήμου Λαμιέων.\nΕκεί ειχαν τη δυνατότητα να συζητήσουν με τον Υπουργό τα προβλήματα που αντιμετωπίζει ο Συνεταιρισμός και γενικότερα ο αλιευτικός κλάδος της χώρας και να του εκθέσουν τις προτάσεις τους, στα πλαίσια ενός εποικοδομητικού διαλόγου.\nΔιαβάστε περισσότερα: http://www.gkordis.com/#ixzz4o67IfOoc


Σαϊνοπούλειο: Πηγή που αναβλύζει νάμα Πολιτισμού - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΠΟΛΙΤΙΣΜΟΣ Σαϊνοπούλειο: Πηγή που αναβλύζει νάμα Πολιτισμού\nΣαϊνοπούλειο: Πηγή που αναβλύζει νάμα Πολιτισμού\nΉταν άλλο ένα καλοκαίρι με θέατρο, τραγούδι, γέλιο, συγκίνηση, προβληματισμό˙ όλα εκείνα τα στοιχεία που ξεπηδούν από τη σκηνή του Σαϊνοπουλείου Αμφιθεάτρου και τρυπώνουν -με το ζόρι θαρρείς- στο μυαλό του θεατή, καθιστώντας τον κοινωνό στο όραμα του αείμνηστου ευεργέτη Γεώργιου Σαϊνόπουλου. Ένα πολύχρωμο μωσαϊκό εντυπώσεων και το φετινό φεστιβάλ, που υπαγορεύει ένα εγκάρδιο «εύγε» προς τους διοργανωτές. Ας θυμηθούμε τα κύρια σημεία του:\nΠρεμιέρα όπως πάντα με παιδικό θέατρο\nΜε τη σκηνοθετική επιμέλεια της Κάρμεν Ρουγγέρη, το «Μαγικό Κλειδί» άνοιξε φέτος την αυλαία του Σαϊνοπουλείου στις 7 Ιουλίου, προσελκύοντας για άλλη μια φορά πλήθος παιδιών. Ήταν ένα διδακτικό παραμύθι που πρόσφερε τροφή για σκέψη.\nΗ παράσταση, με τα παραμυθένια σκηνικά και κοστούμια, τα χρώματα, τους χορούς, την υπέροχη μουσική και τα τραγούδια, ικανοποίησε τους μικρούς θεατές, που την παρακολούθησαν ευλαβικά.\nΣυνέχεια με τη Φιλαρμονική Ορχήστρα Δήμου Σπάρτης\nΗ συνέχεια του Φεστιβάλ ανήκε στη μουσική. Την Τετάρτη 16 Ιουλίου πραγματοποιήθηκε συναυλία της Φιλαρμονικής Ορχήστρας Δήμου Σπάρτης, υπό τη διεύθυνση του αρχιμουσικού Σαράντου Κανελλάκου.\nΤους ερμηνευτές Τζίνα Βελδέκη, Ηλία Καπάκο και Παναγιώτη Αλεξάκη πλαισίωσε 50μελής ορχήστρα. Παρουσιάστηκαν αγαπημένα τραγούδια μεγάλων Ελλήνων και ξένων συνθετών, σε ένα θαυμάσιο έντεχνο λαϊκό πρόγραμμα, το οποίο ξεσήκωσε τους παρευρισκομένους και απέσπασε το θερμό τους χειροκρότημα. Η είσοδος ήταν δωρεάν για όλους.\nΣυναυλία Σταύρου Ξαρχάκου\nΈνας από τους μεγαλύτερους Έλληνες μουσικοσυνθέτες ανέβηκε ξανά στη σκηνή του Σαϊνοπουλείου, για να παρουσιάσει αυτή τη φορά τη συναυλία με τίτλο «Μάνα μου Ελλάς». Ακούστηκαν τραγούδια από την αρχή της σταδιοδρομίας του Ξαρχάκου μέχρι σήμερα, από τον κινηματογράφο, το θέατρο, ακούσματα που όλοι αγαπήσαμε, τραγουδήσαμε, και μελωδίες που μας συντρόφευσαν διαχρονικά.\nΗ συναυλία δόθηκε την Πέμπτη 24 Ιουλίου, με ερμηνευτές την Ηρώ Σαΐα, τον Ζαχαρία Καρούνη και τον Νεοκλή Νεοφυτίδη, τρεις πολύ αξιόλογους εκπροσώπους της νέας γενιάς καλλιτεχνών.\nΕυριπίδη «Τρωάδες» σε μια σύγχρονη ανάγνωση\nΤην πιο δημοφιλή από τις σωζόμενες τραγωδίες του Ευριπίδη, τις «Τρωάδες», ένα κείμενο κατεξοχήν αντιπολεμικό, που αποτυπώνει όσο κανένα κείμενο της αρχαίας ελληνικής γραμματείας την αλαζονεία της εξουσίας και τις ολέθριες συνέπειές της, παρουσίασαν φέτος η 5η Εποχή Τέχνης και το ΔΗ.ΠΕ.ΘΕ. Βέροιας.\nΤους ρόλους και τα χορικά κείμενα ερμήνευσαν εξαιρετικά οι Φιλαρέτη Κομνηνού, Στέλιος Μάινας, Μαρία Πρωτόπαππα, Άρης Λεμπεσόπουλος, Ιωάννα Παππά και πολλοί άλλοι αξιόλογοι ηθοποιοί. Η σκηνοθεσία ήταν του Θέμη Μουμουλίδη. Η παράσταση ανέβηκε στις 28 Ιουλίου.\nΑπό την τραγωδία στην κωμωδία\nΠαρά το βροχερό απόγευμα της 8ης Αυγούστου, το 27ο Πολιτιστικό Καλοκαίρι συνεχίστηκε δυναμικά με τη «Λυσιστράτη» του Αριστοφάνη σε σκηνοθεσία Τσέζαρις Γκραουζίνις. Έξω και πέρα από τις γνωστές «πονηρές» (ενίοτε χυδαίες) προσεγγίσεις, η φετινή «Λυσιστράτη» αποτέλεσε μια «ευγενική» απόδοση του αριστοφανικού κειμένου, αρκετά αφαιρετική σε όλα τα επίπεδα, που τελικά αποτιμήθηκε θετικά από το θεατρόφιλο κοινό.\nΣτους πρωταγωνιστικούς ρόλους ήταν οι Μαρία Καβογιάννη, Αντώνης Λουδάρος, Καίτη Κωνσταντίνου, Θανάσης Τσαλταμπάσης και Νάντια Κοντογεώργη. Η μετάφραση και απόδοση του έργου έγινε από τον Σπύρο Ευαγγελάτο.\nΗ πλέον ανερχόμενη τραγουδίστρια της γενιάς της, η μοναδική Ελεωνόρα Ζουγανέλη, πήρε τη σκυτάλη στις 13 Αυγούστου. Με τραγούδια από το προσωπικό της ρεπερτόριο, αλλά και μελωδίες και στίχους από το ρεμπέτικο μέχρι και τη ροκ σκηνή, γέμισε ένα απολαυστικό μουσικό δίωρο, ικανοποιώντας ακόμη και τον πιο απαιτητικό ακροατή.\nΑπό τη βραδιά δεν έλειψε το χιούμορ της ερμηνεύτριας, που επιβραβεύθηκε με το πιο θερμό χειροκρότημα του κοινού.\nΞεσήκωσε και συγκίνησε ο Γιάννης Χαρούλης\nΣυνδυάζοντας στοιχεία από την παραδοσιακή αλλά και τη σύγχρονη μουσική, ο Γιάννης Χαρούλης έχει διαμορφώσει το προσωπικό του ύφος και συγκαταλέγεται στους πλέον αγαπημένους τραγουδοποιούς. Η πολυαναμενόμενη εμφάνισή του στο Σαϊνοπούλειο Αμφιθέατρο την Τετάρτη 20 Αυγούστου προκάλεσε κοσμοσυρροή, με 2000 άτομα να κατακλύζουν το θέατρο για να απολαύσουν ένα εκστατικό μουσικό ντελίριο.\nΣε μια από τις ωραιότερες στιγμές της βραδιάς, ο ερμηνευτής έκλεισε τα μικρόφωνα και χρησιμοποιώντας για μεγάφωνο τα χέρια του ταξίδεψε τη φωνή του ως και το τελευταίο διάζωμα. Ήταν η καλύτερη αποφώνηση για το 27ο Φεστιβάλ.\nΟι διοργανωτές του Φεστιβάλ, Σαϊνοπούλειο Ίδρυμα και Νομικό Πρόσωπο Πολιτισμού και Περιβάλλοντος του Δήμου Σπάρτης, συναισθανόμενοι την πολύ δύσκολη οικονομική συγκυρία, καθιέρωσαν ήδη από πέρυσι τρεις τύπους εισιτηρίων. Στόχος να δοθεί η δυνατότητα ακόμη και στις πιο αδύναμες οικονομικά κοινωνικές ομάδες να παρακολουθήσουν τις εκδηλώσεις. Αυτό ήταν άλλωστε το όραμα του Γεωργίου Σαϊνόπουλου: Ένα θέατρο ανοικτό σε ολόκληρη την κοινωνία.\nΣημειώνεται ότι το μέγιστο αντίτιμο των εισιτηρίων στις διοργανωμένες από το Σαϊνοπούλειο παραστάσεις («Το Μαγικό Κλειδί», «Τρωάδες», «Λυσιστράτη») υπήρξε πρόβλεψη να μην υπερβεί τα 15 ευρώ, γεγονός που το κοινό αναγνώρισε και επικρότησε.\nΑπό την πλευρά τους, το Σαϊνοπούλειο Ίδρυμα και το Νομικό Πρόσωπο Πολιτισμού και Περιβάλλοντος Δήμου Σπάρτης αισθάνονται ως διοργανωτές την υποχρέωση να απευθύνουν θερμές ευχαριστίες σε όλους τους ανθρώπους που διέθεσαν ακόμη και από το υστέρημά τους προκειμένου να παρακολουθήσουν τις παραστάσεις. Σε αυτούς αφιερώνεται το Φεστιβάλ.\nΕυχαριστίες επίσης απευθύνουν στις χορηγούς τράπεζες Alpha Bank και Eurobank, για την πολύτιμη οικονομική συνεισφορά τους.\nΤέλος, ξεχωριστή μνεία οφείλεται στην Ελληνική Ομάδα Διάσωσης – Παράρτημα Λακωνίας, καθώς και σε όλους τους εθελοντές, η προσφορά των οποίων ήταν ανεκτίμητη.\nΤο ραντεβού ανανεώνεται για το καλοκαίρι του 2015!\nανασκόπηση φεστιβάλ Σαϊνοπουλείου\nΠροηγούμενο άρθροΜήνυμα της αντιπεριφερειάρχη Λακωνίας ενόψει της νέας σχολικής χρονιάς\nΕπόμενο άρθροΠριμ 240 εκατ. € για 16.000 νέους αγρότες


Ένωση Καθηγητών Αγγλικής Δυτικής Μακεδονίας: Φεβρουαρίου 2013\nΠρόσκληση στην ετήσια κοπή βασιλόπιτας\n- Καθηγητές Αγγλικής Γλώσσας ΠΕ06\nΣχολείων Α/θμιας & Β/θμιας Εκπ/σης\n- κα Τσιτούρα Βάσω\nΣχολική Σύμβουλο Καθηγητών Αγγλικής\n- κο Ποζουκίδη Νίκο\nΣχολικό Σύμβουλο Καθηγητών Αγγλικής\nΝ. Φλώρινας, Καστοριάς, Γρεβενών\nΣας προσκαλούμε στην ετήσια κοπή της πίτας της Ένωσής μας που θα γίνει το Σάββατο 2 Μαρτίου 2013 και ώρα 9 μ.μ. στην ταβέρνα “Πλάτανος” στην Κοζάνη.\nΘα μας διευκόλυνε αν μας απαντούσατε στην πρόσκληση, δηλώνοντας τη συμμετοχή σας και τον αριθμό συμμετεχόντων στο e-mail της Ένωσης enosipe06dimak@gmail.com ή στο τηλέφωνο 6973204198.\nΑναρτήθηκε από ENOSI KATHIGITONAGG στις 9:48 μ.μ.\nΕπιστολή Φεβρουαρίου 2013\nΔΥΤ. ΜΑΚΕΔΟΝΙΑΣ Κοζάνη, 18-2-2013\n- κα Τσιτούρα Βασιλική,\n- κο Ποζουκίδη Νίκο,\n- Περιφερειακή Δ/νση Δυτ. Μακεδονίας\nΘΕΜΑ: EVENTS και blog Ένωσης\nΘα θέλαμε να σας ενημερώσουμε πως δεχτήκαμε αρκετές ενοχλήσεις και διαμαρτυρίες από συναδέλφους ότι δεν έλαβαν το περιοδικό EVENTS της Ένωσής μας ούτε στα mails των σχολείων τους, ούτε στα προσωπικά τους mails. Να σας θυμίσουμε ότι το EVENTS είναι η περιοδική έκδοση της Ένωσης Καθηγητών Αγγλικής Δυτ. Μακεδονίας που μέχρι πριν δυο χρόνια κυκλοφορούσε σε έντυπη μορφή. Τα νέα δεδομένα, όμως, καθώς και οι εξελίξεις στην τεχνολογία επέβαλλαν την κυκλοφορία του περιοδικού σε ηλεκτρονική μορφή, έτσι ώστε να είναι πιο εύκολη και άμεση η επικοινωνία μας. Να σας πληροφορήσουμε επίσης ότι η ηλεκτρονική έκδοση του περιοδικού EVENTS έχει πάρει και ISSN από την Εθνική Βιβλιοθήκη της Ελλάδος (International Standard Serial Number ή Διεθνής Μοναδικός Αριθμός Σειρών, είναι ένας κωδικός, διεθνώς αποδεκτός, που χρησιμοποιείται για τη καταγραφή των περιοδικών εκδόσεων). Έτσι λοιπόν, το πρώτο ηλεκτρονικό τεύχος του EVENTS κυκλοφόρησε το Δεκέμβριο του 2012 και στάλθηκε στα σχολεία και στα προσωπικά e-mails των συναδέλφων, όσα από αυτά έχουμε, στις 20 Δεκεμβρίου 2012.\nΜε τη σημερινή μας επιστολή σας ξαναστέλνουμε το EVENTS του Δεκεμβρίου 2012 για όσες δεν κατάφεραν να το λάβουν. Να σας ενημερώσουμε, επίσης, ότι μπορείτε να το βρείτε και στο νεοσύστατο blog της Ένωσης http://enosipe06dimak.blogspot.gr/ που δημιουργήθηκε πριν λίγες μέρες έτσι ώστε να μπορούμε να είμαστε σε επαφή, να ενημερωνόμαστε και να ανταλλάσουμε απόψεις, ιδέες και προβληματισμούς.\nΣας υπενθυμίζουμε ότι το e-mail της Ένωσής μας με το οποίο μπορείτε να επικοινωνείτε μαζί μας είναι το enosipe06dimak@gmail.com. Θα μας διευκόλυνε να μας ενημερώνατε ποιο είναι το προσωπικό σας e-mail, ώστε να μπορούμε να έχουμε άμεση επικοινωνία.\nΤέλος, καθώς ετοιμαζόμαστε για την έκδοση του δεύτερου τεύχους του EVENTS θα θέλαμε να ζητήσουμε πάλι τη συνδρομή σας με κάποιο κείμενο (1000 - 1500 λέξεων), στο οποίο μπορείτε να καταθέτετε απόψεις, ιδέες διδασκαλίας, προβληματισμούς, καλλιτεχνικές ανησυχίες και ότι άλλο θέλετε να μοιραστείτε μαζί μας. Περιμένουμε τις συνεισφορές σας στο e-mail της Ένωσης μέχρι τις 10 Μαρτίου.\nΑναρτήθηκε από ENOSI KATHIGITONAGG στις 8:55 π.μ.\nΕτικέτες Δια βίου μάθηση και e twinning\nΠανεπιστημιο Δυτ. Μακεδονιας Συλλογη υπογραφων\nΑς βοηθήσουμε όλοι να μην πεθάνει ο τόπος μας!\nα «Πρόσκληση για νέο εθελοντικό σώμα ελλήνων πρεσβευτών eTwinning για τα έτη 2013 - 2014»\nΑναρτήθηκε από ENOSI KATHIGITONAGG στις 3:21 μ.μ.\nΔιεύθυνση : Μακρυγιάννη 22\n: Κοζάνη 501 00\nΤηλ. : 2461049308\nFAX : 2461049308\n1)Διευθυντές/ντριες των σχολικών Μονάδων Α/θμιας & Β/θμιας Εκπ/σης Π.Ε. Κοζάνης\n2)Καθηγητές/τριες Αγγλικής Α/θμιας & Β/θμιας Εκπ/σης Π.Ε. Κοζάνης\nΔιευθυντών Α/θμιας & Β/θμιας Εκπ/σης Π.Ε. Κοζάνης\nΑ/θμιας & Β/θμιας Εκπ/σης Δυτ. Μακεδον.\n2) Προϊσταμένoυς Επιστημονικής & Παιδαγωγικής Καθοδήγησης Α/θμιας & Β/θμιας Εκπ/σης\nΘΕΜΑ: Δυσλεξία και διδασκαλία της Αγγλικής Γλώσσας\nΜε αφορμή τα ερωτήματα που δέχομαι από αρκετούς/ές συναδέλφους/ισσές μας σχετικά με τις τεχνικές διδασκαλίας που είναι αποτελεσματικές για τη διδασκαλία της Αγγλικής σε μαθητές με δυσλεξία ή άλλες μαθησιακές δυσκολίες, στέλλω το παρόν έγγραφο, για να σας θυμίσω βασικές συμβουλές, τις οποίες ακούσαμε σε ημερίδες που πραγματοποιήσαμε τα προηγούμενα χρόνια με κεντρικούς ομιλητές ειδικούς επιστήμονες.\nΑρχικά, οι Διευθυντές των σχολικών μονάδων οφείλουν να ενημερώσουν όλους τους εκπαιδευτικούς του μαθητή με ειδικές μαθησιακές δυσκολίες για τις ιδιαιτερότητες του παιδιού και να τους δώσουν να μελετήσουν τη γνωμάτευση της διεπιστημονικής ομάδας που αξιολόγησε το παιδί. Η γνωμάτευση δεν είναι απόρρητο έγγραφο για τους εκπαιδευτικούς του συγκεκριμένου παιδιού. Αντίθετα, επιβάλλεται να είναι οι εκπαιδευτικοί όλων των ειδικοτήτων ενημερωμένοι με τις ιδιαιτερότητές του. Κάθε γονέας προσκομίζει την αξιολόγηση του αρμόδιου φορέα στο σχολείο με την πεποίθηση ότι θα ενημερωθούν οι εκπαιδευτικοί του παιδιού του και θα προσαρμόσουν τη διδασκαλία τους στις ιδιαιτερότητές του με σκοπό να βελτιωθεί η επίδοσή του.\nΣτη γνωμάτευση προσδιορίζονται οι ειδικές εκπαιδευτικές ανάγκες του παιδιού και υπάρχουν πληροφορίες για το αναπτυξιακό και οικογενειακό ιστορικό του, για τη νοητική ικανότητα και εκπαιδευτική του επίδοση. Επίσης, υπάρχουν προτάσεις των ειδικών για τον τρόπο υποστήριξης του παιδιού στο μάθημα και τον τρόπο αξιολόγησής του. Αν οι οδηγίες είναι γενικές και ασαφείς, μπορείτε να επικοινωνήσετε με τη διεπιστημονική ομάδα που αξιολόγησε το παιδί για πιο εξειδικευμένες για το μάθημά μας οδηγίες.\nΣε αρκετές περιπτώσεις παιδιών με μαθησιακές δυσκολίες, η διεπιστημονική ομάδα έχει εκπονήσει εξατομικευμένο εκπαιδευτικό πρόγραμμα, το οποίο ακολουθεί ο εκπαιδευτικός της ειδικής τάξης, αλλά το πρόγραμμα αυτό μπορεί να φανεί χρήσιμο και στον καθηγητή Αγγλικής. Επομένως, είναι απαραίτητη η συνεργασία με τους εκπαιδευτικούς που παρέχουν υποστήριξη στο παιδί στην Ελληνική Γλώσσα.\nΧαρακτηριστικά παιδιών με Ειδικές Μαθησιακές Δυσκολίες – Δυσλεξία\nΔυσκολίες αντίληψης, διαταραχές μνήμης και προσοχής, κινητικές διαταραχές, προβλήματα κοινωνικο-συναισθηματικής φύσης, προβλήματα στον προσανατολισμό στο χώρο και στο χρόνο. Ειδικότερα, κατά την εκμάθηση της Αγγλικής γλώσσας συναντούν δυσκολίες στην εφαρμογή κανόνων, στις συντακτικές δομές της ερώτησης και της άρνησης, στην απομνημόνευση (π.χ. των ημερών της εβδομάδας, των μηνών, στην εκμάθηση της ώρας). Δεν καταφέρουν να χρησιμοποιήσουν σωστά τις προθέσεις τόπου και χρόνου. Παρουσιάζουν ελλείψεις στη φωνολογική ενημερότητα, δυσκολεύονται να ταυτίσουν φθόγγους και γραφήματα, να ξεχωρίσουν φθόγγους που μοιάζουν ηχητικά μεταξύ τους (b-d, m-n, back-bag, what-that). Οι δυσλειτουργίες αυτές επηρεάζουν την κατάκτηση των δεξιοτήτων ανάγνωσης και γραφής. Στη γραφή παρατηρούνται αναστροφές γραμμάτων (tow-two), παραλείψεις (raning-raining), κατοπτρική γραφή (meat-team), αντικαταστάσεις ή προσθέσεις γραμμάτων (beleave-believe, plain-plane).\nΤα παιδιά με ΜΔ δεν μπορούν να αναπτύξουν μεταγνωστικές δεξιότητες με αποτέλεσμα να μην αναγνωρίζουν τις απαιτήσεις μιας δραστηριότητας και να μην μπορούν να επιλέξουν και να εφαρμόσουν στρατηγικές για την επίλυσή του. Αδυνατούν επίσης να αξιολογήσουν την αποτελεσματικότητα των μαθησιακών λειτουργιών τους. Οι δυσκολίες που αντιμετωπίζουν μέσα στην τάξη μπορεί να τους οδηγήσουν σε προβλήματα συμπεριφοράς, είτε επιθετικής είτε εσωστρέφειας. Η αδυναμία τους να προσαρμόσουν το λόγο τους στις ανάγκες μιας συζήτησης δημιουργεί προβλήματα στην επικοινωνία τους με τους άλλους. Στην εφηβεία η χαμηλή αυτοπεποίθηση επηρεάζει την κοινωνική τους ανάπτυξη, αλλά και τη μάθηση, η οποία βασίζεται στην αλληλεπίδραση.\nΕνδεδειγμένοι τρόποι διδακτικής προσέγγισης\nΟι τρόποι διδακτικής προσέγγισης που προτείνουν οι ερευνητές βελτιώνουν την επίδοση όχι μόνο του μαθητή με δυσλεξία αλλά όλων των μαθητών της τάξης.\n- Χρήση πολυαισθητηριακών μεθόδων: Η ίδια πληροφορία θα πρέπει να παρουσιάζεται μέσω οπτικών, απτικών, ακουστικών και κιναισθητικών καναλιών, ώστε κάθε μαθητής να μαθαίνει χρησιμοποιώντας το κανάλι μάθησης που του ταιριάζει καλύτερα. Π.χ. Μαθαίνοντας τους ήχους και τα γράμματα τους ζητάμε να τα σχεδιάσουν στον αέρα, με πλαστελίνη, στην πλάτη του συμμαθητή κι εκείνος να τα αναγνωρίζει, να ψάξουν να βρουν αντικείμενα μέσα στην τάξη που περιέχουν αυτόν τον ήχο.\n- Συχνές επαναλήψεις.\n- Σταδιακή αύξηση του βαθμού δυσκολίας.\n- Συσχετίζουμε τη νέα γνώση με την προηγούμενη για να την κατανοήσουν.\n- Χρήση της μητρικής γλώσσας για επεξηγήσεις.\n- Σαφής και συστηματική διδασκαλία (π.χ. Ενώ ο άριστος/πολύ καλός μαθητής μπορεί να επεξεργασθεί τη νέα πληροφορία και να διατυπώσει ο ίδιος ένα κανόνα της γραμματικής, ο δυσλεξικός μαθητής δεν μπορεί, γι’ αυτό χρειάζεται να του εξηγήσουμε εμείς τον κανόνα ή τη δομή μιας φράσης ή πρότασης, π.χ. τρόπο σχηματισμού ερώτησης- άρνησης).\n- Να μην παραλείπουμε ποτέ τις ασκήσεις προφοράς που υπάρχουν σε κάθε ενότητα. Αν δεν υπάρχουν σε κάποιο σχολικό εγχειρίδιο, μπορούμε να δημιουργήσουμε ασκήσεις φωνολογικής ενημερότητας, κυρίως για την εξάσκηση φθόγγων που δυσκολεύουν το μαθητή.\n- Όταν γράφουμε πολλές προτάσεις στον πίνακα, χρησιμοποιούμε μαρκαδόρο διαφορετικού χρώματος σε κάθε σειρά. Διαφορετικά, ο δυσλεκτικός μαθητής χάνεται. Επίσης χρησιμοποιούμε διαφορετικό χρώμα στις καταλήξεις που θέλουμε να μάθει.\n- Δίνουμε handouts με τις πληροφορίες που πρέπει να μάθουν αντί να τους υπαγορεύουμε.\n- Επίσης δεν παραλείπουμε να δίνουμε σαφείς οδηγίες πώς να οργανώσουν τη μελέτη στο σπίτι, η οποία θα πρέπει να είναι περιορισμένη, διαφορετικά απογοητεύονται. Δεν μπορούν να απομνημονεύουν πολλές πληροφορίες μαζί.\n- Χρησιμοποιούμε μνημονικά βοηθήματα. Χρήση εικόνων, χρήση λογικών σχέσεων, χρήση των τμημάτων των λέξεων π.χ. entertainment → enter /tain /ment . Για να θυμάται ο μαθητής την προφορά του tain, του δίνουμε παρόμοιες λέξεις gain, pain. Επίσης μαζί με τη σύνθετη λέξη entertainment, μπορούμε να δώσουμε και άλλες παρόμοιες, όπως environment, development.\n- Δεν παραλείπουμε να συνεργαζόμαστε με τους γονείς.\nΓια την κατάκτηση της δεξιότητας της κατανόησης προφορικού λόγου-Listening\n- Πριν από την ακρόαση αναπτύσσουμε το θεματικό πλαίσιο χρησιμοποιώντας εικόνες, κάνοντας μια προκαταρκτική συζήτηση.\n- Παρουσιάζουμε το λεξιλόγιο.\n- Χρησιμοποιούμε διαγράμματα για να τοποθετήσουμε με τη σειρά τα γεγονότα ή να δείξουμε πώς συνδέονται.\n- Ένα μεγάλο listening το παρουσιάζουμε τμηματικά.\n- Δίνουμε την ευκαιρία να ξανακούσει ο μαθητής την καταγραφή.\nΓια την κατάκτηση της δεξιότητας της ομιλίας - Speaking\n- Να αποφεύγουμε να πιέζουμε ένα δυσλεξικό παιδί να μιλήσει. Να περιμένουμε να προθυμοποιηθεί.\n- Να του απευθύνουμε εύκολες ερωτήσεις, ώστε να μπορεί να απαντήσει, για να ενισχυθεί η αυτοεκτίμησή του.\n- Να του ζητάμε να απαγγέλλει γραπτές προτάσεις.\n- Να του επιτρέπουμε να καταγράφει την προφορά της νέας λέξης στα ελληνικά αν αυτό τον διευκολύνει.\nΓια την κατάκτηση της δεξιότητας της ανάγνωσης – Reading\nΓια την αποκωδικοποίηση του κειμένου\n- Χρήση χάρακα ή δακτύλου κατά την ανάγνωση. Αυτό το έργο μπορούμε να το αναθέσουμε στον partner κατά την εργασία σε ζεύγη.\n- Επανειλημμένες αναγνώσεις του ιδίου κειμένου.\n- Διαχωρισμός των προτάσεων σε εννοιολογικά τμήματα και εξάσκηση, π.χ. As you swing/ from tree to tree,/ you’ll discover/ the beauty of the rainforest/ and have a thrilling experience/ at the same time.\n- Τμηματική ανάγνωση παράγραφο προς παράγραφο.\n- Μπορούμε να του επιτρέψουμε να μαγνητοφωνήσει την ανάγνωση του κειμένου για να το ξανακούσει όσες φορές χρειασθεί στο σπίτι του.\n- Όταν κάνει ο ίδιος ανάγνωση, σπεύδουμε να τον βοηθήσουμε με λέξεις που δυσκολεύεται. Συνήθως προσπαθεί να συλλαβίσει γιατί συνήθως έχει χαμηλή ικανότητα για αυτόματη ονομασία οπτικών συμβόλων με αποτέλεσμα να μη διαβάζει αυτόματα, γρήγορα και ομαλά.\n- Υπογράμμιση ή χρωματική κωδικοποίηση των λέξεων που αναφέρονται στην κεντρική ιδέα ή στις λεπτομέρειες.\n- Διδασκαλία στρατηγικών ανάγνωσης: δηλαδή χρήση του τίτλου, χρήση εικόνων, συζήτηση του λεξιλογίου πριν από την ανάγνωση, διατύπωση ερωτημάτων ή προβλέψεων, συσχέτιση του κειμένου με προσωπικές εμπειρίες, έλεγχος κατανόησης του κειμένου.\nΓια την κατάκτηση της δεξιότητας της γραπτής έκφρασης – Writing\n- Προτρέπουμε το μαθητή να δημιουργήσει ένα προσωπικό κατάλογο με τις πιο δύσκολες λέξεις.\n- Να σιγοψιθυρίζει τη λέξη κατά τη γραφή της.\n- Να χρησιμοποιεί τον υπολογιστή για διόρθωση των λαθών.\n- Επειδή δυσκολεύεται να θυμηθεί κανόνες ορθογραφίας ή γραμματικής, εστιάζουμε κάθε φορά σε ένα κανόνα.\n- Κάνουμε ασκήσεις για την εξοικείωση με τα σημεία στίξης, του εξηγούμε πότε να χρησιμοποιεί κεφαλαία γράμματα.\nΓια τη σύνθεση κειμένου\n- Όταν πρόκειται να συνθέσουν ένα κείμενο, πρέπει να τους δίνουμε τα βήματα σχεδιασμού ανάλογα με το είδος του κειμένου κατά προτίμηση με διαγράμματα. Στα παιδιά του Δημοτικού μπορούμε να σχεδιάζουμε τρία ορθογώνια κουτιά. Στο μεσαίο θα πούμε ότι θα γράψουμε για το σημείο δράσης, eg Dog lost in caves. Στο πρώτο κουτί θα γράψουμε τις απαντήσεις στις ερωτήσεις: where, when, who’s involved, why, what happens και θα είναι η αρχή της ιστορίας. Στο τρίτο κουτί θα γράψουμε το τέλος της ιστορίας και την απήχηση που είχε.\n- Στα παιδιά Γυμνασίου – Λυκείου θα εξηγήσουμε τα διαδοχικά στάδια της γραπτής έκφρασης: Τι κάνουμε στο Προσυγγραφικό στάδιο (εύρεση ιδεών), Κατά τη συγγραφή ( οργάνωση των ιδεών, διατύπωση και αναδιατύπωση των ιδεών), Μετά τη συγγραφή (έλεγχο του κειμένου). Καλόν είναι να δίνουμε ερωτήματα να απαντήσουν σε κάθε στάδιο.\n- Για τη σύνθεση παραγράφου, μπορούμε να δώσουμε την παράγραφο σάντουιτς. Δηλαδή, όπως για να κάνουμε ένα σάντουιτς χρειαζόμαστε ψωμί, τυρί, ζαμπόν και πάλι ψωμί, για να κάνουμε μία παράγραφο το ψωμί είναι η εισαγωγική πρόταση. Το τυρί είναι η επεξηγηματική πρόταση. Το ζαμπόν είναι επεξηγηματική λεπτομέρεια. Το τελευταίο ψωμί είναι η ανακεφαλαίωση του θέματος της εισαγωγικής πρότασης. Για να τα μάθουν, πρέπει πάντα να δίνουμε παραδείγματα.\n- Αναγράφουμε σχετικό λεξιλόγιο στον πίνακα για να το θυμηθούν.\nΌσοι συνάδελφοι/ισσες διδάσκετε φέτος σε τάξεις, όπου υπάρχουν μαθητές με ειδικές μαθησιακές δυσκολίες και χρειάζεστε περισσότερη βοήθεια ή αναρωτιέστε αν είστε σε καλό δρόμο, να επικοινωνήσετε μαζί μου για να ορίσουμε μία μέρα να συναντηθούμε όλοι μαζί για να ανταλλάξουμε ιδέες. Μπορεί να είναι και απογευματινή η ώρα συνάντησης.\nΜε εκτίμηση Η Σχολική Σύμβουλος Αγγλικής\nΑναρτήθηκε από ENOSI KATHIGITONAGG στις 3:13 μ.μ.\nΕτικέτες Αγγλικά και Δυσλεξία\nΠανεπιστημιο Δυτ. Μακεδονιας Συλλογη υπογραφων Ας ...\nα «Πρόσκληση για νέο εθελοντικό σώμα ελλήνων πρεσ...


Βατόπουλος: Πιθανό το κλείσιμο καταστημάτων εάν αυξηθούν τα κρούσματα - ΘΕΜΑ...ΥΓΕΙΑΣ\nHome / ΔΗΜΟΣΙΑ ΥΓΕΙΑ / ΕΙΔΗΣΕΙΣ / ΚΟΙΝΩΝΙΑ / Βατόπουλος: Πιθανό το κλείσιμο καταστημάτων εάν αυξηθούν τα κρούσματα\nΒατόπουλος: Πιθανό το κλείσιμο καταστημάτων εάν αυξηθούν τα κρούσματα\nΔευτέρα, Ιανουαρίου 25, 2021 ΔΗΜΟΣΙΑ ΥΓΕΙΑ, ΕΙΔΗΣΕΙΣ, ΚΟΙΝΩΝΙΑ\nΣτο ενδεχόμενο να κλείσουν ξανά τα καταστήματα εάν αυξηθούν τα κρούσματα του κορονοϊού, μετά και τις εικόνες συνωστισμού που παρατηρήθηκαν το Σαββατοκύριακο σε εμπορικούς δρόμους, όπως η Ερμού, αναφέρθηκε ο καθηγητής Μικροβιολογίας και μέλος της Επιτροπής Εμπειρογνωμόνων του υπουργείου Υγείας, Αλκιβιάδης Βατόπουλος. «Προφανώς υπάρχει ανησυχία για αναζωπύρωση των κρουσμάτων», σημείωσε σχετικά ο καθηγητής, χωρίς να αποκλείσει την πιθανότητα «να γίνει εισήγηση για κλείσιμο του λιανεμπορίου», εάν αυξηθούν τα κρούσματα.\nΜιλώντας στον ραδιοφωνικό σταθμό «Θέμα 104,6», υπογράμμισε πως η επιτροπή είχε τονίσει ότι μοναδική προϋπόθεση να ανοίξει το λιανεμπόριο ήταν η τήρηση του διώρου. Κάλεσε παράλληλα, την Πολιτεία να βρει έναν τρόπο, ώστε αυτό το χρονικό όριο να μπορεί να τηρηθεί. Τέλος, έκρουσε τον κώδωνα του κινδύνου για τις καθυστερήσεις στους εμβολιασμούς, τονίζοντας πως «καθυστερώντας τους εμβολιασμούς δίνουμε την ευκαιρία να μεταλλάσσεται και να εξαπλώνεται».


Η devolo στην έκθεση TV Connect - Newpost.gr\nτου Newsroom Δημοσίευση 27 Φεβρουαρίου 2014, 23:31 Η devolo στην έκθεση TV Connect\nΗ devolo θα παρουσιάσει κατά τη διάρκεια της συμμετοχής της στην έκθεση TV Connect 2014 (Λονδίνο 18-20 Μαρτίου) νέα προϊόντα Powerline και λύσεις για ISPs και OTTs.\nΈμφαση θα δοθεί στην οικιακή δικτύωση και για τελικούς καταναλωτές με λύσεις που επιτρέπουν triple play όπως το IPTV, ευρυζωνικό Internet και VoIP να είναι διαθέσιμα πλέον σε κάθε χώρο του σπιτιού.\nΗ εταιρεία θα παρουσιάσει τα πρώτα μοντέλα OEM που ενσωματώνουν την range+ Technology (εν αναμονή διπλώματος ευρεσιτεχνίας) για μέγιστη μεταφορά δεδομένων. Επιπλέον, η devolo θα παρουσιάσει τους PLC 500 WiFi και PLC 500+ WiFi, δύο προσαρμογείς με ένα ασύρματο σημείο πρόσβασης.\nΗ ολοκληρωμένη υποστήριξη του πρωτοκόλλου TR069 επιτρέπει την απλή πλέον διαχείριση στα προϊόντα της devolo. Τέλος, κατά τη διάρκεια της έκθεσης θα δοθεί και μία πρώτη γεύση από το νέο χαρτοφυλάκιο προϊόντων Home Control.\n- Η νέα γενιά powerline λειτουργεί ως γέφυρα για IPTV με μέγιστη μετάδοση\n- Η range+ Technology παρέχει καλύτερη σύνδεση\n- Μοντέλα OEM, PLC 500 WiFi και PLC 500+ WiFi– Το powerline συναντά το Wi-Fi\n- Υποστήριξη του πρωτοκόλλου TR069 και IEEE 1905.1 - Ματιά στη νέα σειρά devolo Home Control Η νέα γενιά powerline λειτουργεί ως γέφυρα για IPTV με μέγιστη μετάδοση Τα προϊόντα της devolo επιτρέπουν στους παρόχους υπηρεσιών Internet, τηλεπικοινωνιών υπηρεσιών, καθώς και σε φορείς εκμετάλλευσης καλωδιακών δικτύων να προσφέρουν στους πελάτες τους μια εύκολη λύση για triple play προγράμματα σε κάθε χώρο του σπιτιού. Η τεχνολογία Powerline επιτρέπει την οικιακή ηλεκτρική καλωδίωση, χρησιμοποιώντας την ως ένα μακρύ καλώδιο δικτύου, καθιστώντας έτσι εύκολη την ευρυζωνική σύνδεση στο Internet, IPTV και VoIP σε οποιοδήποτε σημείο του σπιτιού. Χάρη στο χαρακτηριστικό απόδοσης «Quality of Service» που ενσωματώνουν οι προσαρμογείς της devolo είναι ιδανικοί για τη διανομή IPTV μέσα στο σπίτι με την αυτόματη ιεράρχηση των δεδομένων, να διασφαλίζει τη μετάδοση των δεδομένων σε πραγματικό χρόνο και χωρίς παρεμβολές.\nΗ range+ Technology παρέχει καλύτερη σύνδεση Η devolo παρουσιάζει δύο νέες εκδοχές προσαρμογέων στα πλαίσια της TV Connect 2014, τον PLC 650+ και PLC 550duo+ που βασίζονται στην range+ Technology που επιτρέπει την επικοινωνία δεδομένων powerline από τις τρεις φυσικές γραμμές ηλεκτρικού κυκλώματος ρεύματος, εξασφαλίζοντας μέγιστη χωρητικότητα μετάδοσης, γρήγορη και σταθερή σύνδεση. Ο PLC 650+ βασίζεται στο Qualcomm 7450 chip υψηλής ταχύτητας και ο PLC 550 duo+ είναι μια οικονομικά αποδοτική λύση, ενώ και τα δύο προϊόντα ενσωματώνουν ηλεκτρική πρίζα με φίλτρο δικτύου. Το PLC 550 duo + παρέχει επίσης δύο θύρες δικτύου. Μοντέλα OEM, PLC 500 WiFi και PLC 500+ WiFi– Το powerline συναντά το Wi-Fi Οι δύο νέοι ΟΕΜ προσαρμογείς powerline της devolo, PLC 500 WiFi και PLC 500+ WiFi παρέχουν ολοκληρωμένο σημείο WiFi πρόσβασης, επιτρέποντας την ασύρματη διασύνδεση τερματικών συσκευών όπως smartphones, tablets και laptops. Ο entry-level προσαρμογέας PLC 500 WiFi υποστηρίζει πρότυπο Wi-Fi N και παρέχει δικτυακή σύνδεση σε συσκευές με καλώδια. Ο PLC 500+ WiFi λειτουργεί ως κέντρο οικιακής δικτύωσης, με τρεις θύρες Ethernet και Wi-Fi N με εσωτερικές κεραίες σε διάταξη MIMO, ενώ ενσωματώνει και ηλεκτρική πρίζα με φίλτρο, που επιτρέπει την απευθείας σύνδεση τερματικών συσκευών.\nΥποστήριξη του πρωτοκόλλου TR069 και IEEE 1905.1 Με την ολοκληρωμένη υποστήριξη του πρωτοκόλλου TR069, η devolo μειώνει κατά πολύ την ανάγκη υποστήριξης των ΟΕΜ προϊόντων της, αφού προσφέρει μια ολοκληρωμένη εξ αποστάσεως διαχείριση στους παρόχους υπηρεσιών Internet, μέχρι και στον προσαρμογέα PLC. Επιπλέον, μέσω των κεντρικά ελεγχόμενων αναβαθμίσεων του firmware μπορεί να γίνει άμεση εγκατάσταση των νέων εκδόσεων σε ήδη εγκατεστημένους προσαρμογείς Powerline και να προστεθούν νέες λειτουργίες και υπηρεσίες. Οι νέοι προσαρμογείς devolo υποστηρίζουν ήδη το νέο πρότυπο IEEE 1905.1.\nΜατιά στη νέα σειρά devolo Home Control Η devolo, εκτός από την παρουσίαση νέων λύσεων οικιακής δικτύωσης powerline θα δώσει κατά τη διάρκεια της TV Connect 2014 και μια πρώτη γεύση από το νέο χαρτοφυλάκιο των προϊόντων Home Control. Η σειρά αυτή, που θα είναι διαθέσιμη το δεύτερο εξάμηνο του 2014, προσθέτει ένα νέο τομέα προϊόντων στο φάσμα των προϊόντων οικιακής δικτύωσης, που συνδυάζουν το τρίπτυχο, ασφάλεια, ευελιξία και εξοικονόμηση ενέργειας. Θα χαρούμε να σας δούμε στο περίπτερο της devolo (Νο129, Grand Hall) κατά τη διάρκεια της TV Connect 2014! Ο Jörg Baumann ([email protected]) και ο Sven Pohl ([email protected]) θα είναι εκεί για να συναντήσουν και να απαντήσουν στους δημοσιογράφους που ενδιαφέρονται για περισσότερες πληροφορίες σχετικά με τα προϊόντα devolo.


Έρχεται καύσωνας όμοιος του 1987 – Τότε που είχε αφήσει πίσω του 4.000 νεκρούς - Straight.gr\nHome News Έρχεται καύσωνας όμοιος του 1987 – Τότε που είχε αφήσει πίσω του 4.000 νεκρούς\nΈρχεται καύσωνας όμοιος του 1987 – Τότε που είχε αφήσει πίσω του 4.000 νεκρούς\nΚαύσωνας: Η χώρα απειλείται με πολύ υψηλές θερμοκρασίες\nΚαύσωνας: Νέος καύσωνας, αναμένεται να «χτυπήσει» τη χώρα τις επόμενες ημέρες. Μετά από τις ανάσες δροσιάς των τελευταίων ημέρων, ο υδράργυρος θα ανεβεί απειλητικά. Σύμφωνα με τις εκτιμήσεις των μετεωρολόγων, το νέο καμίνι που θα μας επισκεφθεί θα είναι -κατά πάσα πιθανότητα- διαρκείας.\nΣύμφωνα με τη πρόγνωση του Κλέαρχου Μαρουσάκη, η θερμοκρασία σήμερα Δευτέρα, εξαιτίας του μελτεμιού θα μείνει σε φυσιολογικά επίπεδα. Ωστόσο, από την Τετάρτη και μετά αναμένεται ο υδράργυρος θα σκαρφαλώσει πάνω από τους 40 βαθμούς Κελσίου. Δεν αποκλείεται να φτάσει και τους 45!\nΑυτό που δεν μπορεί να προσδιοριστεί με ακρίβεια, σύμφωνα με το μετεωρολόγο του Open είναι η διάρκειά του. Δεν αποκλείεται το σκηνικό της ισχυρής ζέστης να κρατήσει τουλάχιστον μέχρι και τις 5 με 7 Αυγούστου!\n«Αυτό το κύμα καύσωνα -τουλάχιστον- ως προς την διάρκειά του θα θυμίζει τον ισχυρό καύσωνα του 1987. Τώρα όμως οι υποδομές του κράτους είναι εντελώς διαφορετικές, υπάρχουν κλιματιστικά και άρα θα περάσουμε σχετικά πιο ήπια αυτό το κύμα καύσωνα του οποίου ακόμα δεν γνωρίζουμε την διάρκειά του. Δεν αποκλείεται να ξεπεράσουμε τις 7 με 10 μέρες» σημείωσε ο κ. Μαρουσάκης, τονίζοντας χαρακτηριστικά πως τα δύσκολα ξεκινούν από την Τετάρτη και τα δυσκολότερα θα έρθουν το Σαββατοκύριακο 31 Ιουλίου και 1 Αυγούστου.\n«Θα φτάσουμε τους 44 με 45 βαθμούς στις κλειστές περιοχές της ηπειρωτικής χώρας» ανέφερε.\nΚατέληξε, σημειώνοντας πως δεν χρειάζεται πανικός. Ναι μεν έχουμε μπροστά μας τον ισχυρότερο καύσωνα του φετινού καλοκαιριού, που θα θυμίζει 1987 όμως τώρα οι υποδομές είναι διαφορετικές.\nΚαύσωνας: Δείτε τις προβλέψεις του Κλεάρχου Μαρουσάκη\nΤι είχε συμβεί με τον καύσωνα του 1987;\nΤο 1987, ήταν μια χρονιά ακραίων καιρικών φαινομένων. Ο Μάρτιος ήταν ένας μήνας ασυνήθιστα παρατεταμένων χιονοπτώσεων. Τη Δευτέρα 9/3/1987, το πάχος του χιονιού στο κέντρο της Αθήνας, έφτασε τα 10-15 cm, ενώ ως τις 17 Μαρτίου, έπεφταν χιόνια σε Αττική και Εύβοια και οι θερμοκρασίες ήταν καθαρά πολικές. Στη Νέα Φιλαδέλφεια -4°C, στο Τατόι -7°C και στα Τρίκαλα Θεσσαλίας -18°C ! (Γιώργος Μελανίτης, “Ο Καιρός και τα Μυστικά του”).\nΗ θεωρία “βαρύς χειμώνας – βαρύ καλοκαίρι” δεν γίνεται αποδεκτή από την επιστήμη της Μετεωρολογίας, ωστόσο, το 1987, υπήρξε απόλυτη “επιβεβαίωσή” της.\nΚαύσωνες είχαμε και τα προηγούμενα χρόνια και μάλιστα με θύματα: 20-26 Αυγούστου 1958, με ρεκόρ θερμοκρασίας 47,2°C στα Τρίκαλα και 500 – 600 νεκρούς, στις 10/7/1977 με 48°C σε Ελευσίνα και Τατόι, 25/6/1982, με 44,6°C στη Νέα Φιλαδέλφεια και 43,8°C στα Τρίκαλα (και 40 νεκρούς). Ωστόσο, ο καύσωνας του 1987 ήταν πραγματικά απίστευτος…\nΣτους 43°C η θερμοκρασία του καύσωνα του 1987\nΉδη από τις 18 και 19 Ιουλίου, η θερμοκρασία άρχισε να ανεβαίνει απειλητικά στους 38-39°C. Στις 20 Ιουλίου, η θερμοκρασία έφτασε στους 40°C και ως τα ξημερώματα της 28ης Ιουλίου, οι μέγιστες θερμοκρασίες ήταν σταθερά πάνω από 40°C (max Ελευσίνα 45°C, Νέα Φιλαδέλφεια 44°C), με μέση τιμή τους 43°C. Οι ελάχιστες θερμοκρασίες κυμαίνονταν από 29°C – 32°C με μέση τιμή τους 31°C. Έτσι, σε συνδυασμό με την πλήρη άπνοια και την έντονη υγρασία, η κατάσταση ήταν κάτι παραπάνω από τραγική και αφόρητη… Κάθε μέρα ήταν χειρότερη από την προηγούμενη… Κλιματιστικά δεν υπήρχαν σχεδόν πουθενά. Οι ανεμιστήρες ήταν ανεπαρκείς και αν προσθέσουμε ότι όλοι σχεδόν αγνοούσαν τα στοιχειώδη μέτρα προφύλαξης από τις υψηλές θερμοκρασίες ήταν αναμενόμενο να έχουμε τραγικές συνέπειες…\nΤα διαμερίσματα – κλουβιά μετατράπηκαν σε φούρνους, όπου έχασαν τη ζωή τους εκατοντάδες, ηλικιωμένοι κυρίως, άνθρωποι. Οι νεκροί σύντομα ξεπέρασαν τους 1.000… Καθώς πολλές οικογένειες είχαν ήδη ξεκινήσει τις διακοπές τους, συνέβαινε το εξής απίστευτο. Τα δελτία ειδήσεων καλούσαν ονομαστικά εκατοντάδες οικογένειες που βρίσκονταν στην εξοχή, να επικοινωνήσουν με την Αστυνομία για “σοβαρή οικογενειακή τους υπόθεση”. Αφορούσε κάποιον δικό τους, ηλικιωμένο άνθρωπο που είχαν αφήσει πίσω και δεν άντεξε τον καύσωνα. Τα νεκροτομεία ήταν γεμάτα και “άνοιξαν” και εκείνα του Στρατού. Εκατοντάδες νεκροί παρέμεναν άταφοι, γιατί δεν υπήρχαν διαθέσιμοι χώροι στα νεκροταφεία…\n“Σε Τρένα οι Νεκροί”, όπως έγραφε σε πρωτοσέλιδο και το “Έθνος”… Ο όρος θερμοπληξία μπήκε για τα καλά στη ζωή των Ελλήνων…\nΚαύσωνας 1987: Τι είχε συμβεί;\nΜέσα σε όλη την τραγική αυτή κατάσταση, ήρθε και το αθάνατο ελληνικό δαιμόνιο να συνδυαστεί με τον (επίσης αθάνατο) επιτήδειο Έλληνα για να εκμεταλλευτεί και τον καύσωνα. Όπως γράφει στο μπλογκ του, ο μεγάλος μετεωρολόγος Δημήτρης Ζιακόπουλος. “Στην οδό Πανεπιστημίου, συμπατριώτες μας πουλούσαν στους ταλαίπωρους διαβάτες νερό σε πλαστικά ποτήρια, σε απίστευτα υψηλές τιμές…”! Βλέπετε, δεν υπήρχαν τότε τα μπουκαλάκια εμφιαλωμένου νερού.\nΟ καύσωνας, αφρικανικής προέλευσης, έφυγε, αφήνοντας πίσω του χιλιάδες νεκρούς. Σχεδόν όλοι στο διαδίκτυο, αναφέρονται σε 1.000 – 1.500 νεκρούς.\nΈρχεται καύσωνας όμοιος του 1987 – Τότε που είχε αφήσει πίσω του 4.000 νεκρούς Reviewed by Straight.gr on 27 Ιουλίου Rating: 5